text:
ENUKPLAKPLA NYƆTA 38
Wa nu le nunya mɛ le fafa hwenu
“Nyigban lɔ le vovomɛ, wodewa ahwa kpi le exwe ŋnɔwo mɛ o, ɖo Yehowa na ekpɔ gbɔndomɛ.”—2 KRO. 14:6, NWT.
EHAJIJI 60 Míagblɔ Agbenya La
SUSU VEVI LƆ*
1. Hwenu atɛnŋ agbɔnnu nɔ mì mɔ mìasɛn Yehowaɔ?
CI EƆ kpɔɛ ɖe, hwenu yí atɛnŋ agbɔnnu wu mɔ woasɛn Yehowaɔ, cukaɖa hwenuwo yɔa alo fafa hwenuwo yɔ? Nɔ mìdo go cukaɖawoɔ, enɔnɔ fafaɖe nɔ mì mɔ mìaɖoŋ do Yehowa nu. Vɔ nyi mìwanɔ nɔ mìle fafa mɛɔ? Mìvaŋlɔnɔbe hweɖewonu mɔ yɛle veviɖe mɔ mìasɛn Mawua? Yehowa kanxle Izraɛliviwo mɔ enu cɛ atɛnŋ ajɔ do wo ji.—2 Ese. 6:10-12.
2. Kpɔwɛ ci Efyɔ Asa ɖo ɖɛɔ?
2 Efyɔ Asa ɖo kpɔwɛ adodwi, ci ewa nu le nunya mɛ yí ɖoŋ do Yehowa nu pleŋpleŋ. Denyi hwenu vwinwo ɖekɛ mɛ yí esɛn Yehowa o, vɔ égbesin le fafa hwenuwo. So vihwɛmɛɔ, “Asa ji kudo Yehowa nu keŋkeŋ le yi gbemɛ pleŋ.” (1 Efy. 15:14, NWT) Emɔ ci ji Asa dasɛ le mɔ yekudo Yehowa nu yí nyi mɔ, éɖe ŋsusɛnsɛnwo si le Ӡuda. Bibla nu mɔ: “Éɖe eju buwo vɔnsakpewo koɖo etoviwo si yí gban voju ciwo hannyahannya, yí ja Asera ciwo si.” (2 Kro. 14:3, 5, NWT) Éɖe mamalɔ, Maaka si le texwe gangan ci ele le fyɔɖuxu lɔ mɛ hɛnnɛ. Nyi yí taɖoɔ? Ðo mamalɔ do ŋsɛn jukɔn lɔ yí esɛnkɔ legba ɖeka.—1 Efy. 15:11-13.
3. Nyi mɛ mìagbeje le nyɔta cɛ mɛɔ?
3 Denyi legbawo ɖekɛ yí Asa gu si o. Vɔ égbekpedo Ӡuda jukɔn lɔ nu yí wogbetɔ Yehowa sɛnsɛn. Yehowa cu shi nɔ Asa koɖo Izraɛliviwo yí na wokpɔ fafa.* Le exwe amɛwo ŋkɔtɔ ciwo Asa sɔ kpa cɛ mɛɔ, “nyigban lɔ le vovomɛ.” (2 Kro. 14:1, 4, 6, NWT) Le nyɔta cɛ mɛɔ, mìaxo nuxu so lé Asa zan fafa hwenu lɔ do. Le yi goduɔ, mìakpɔ exwe sanŋdi ŋkɔtɔ mɛ Kristotɔwo kpɔwɛ, wowa nu shigbe Asa nɛ yí zan fafa hwenu wowo tɔ nywiɖe. Le vɔvɔnuɔ, mìakpɔ ɖoŋci nɔ nyɔbiɔse cɛ: Nɔ èle eju ci mɛ yí wodexe mɔ nɔ Yehowa sɛnsɛn le ɖe, lé àtɛnŋ awa nu le nunya mɛ yí azan fafa hwenu lɔ doɔ?
LÉ ASA ZAN FAFA HWENU LƆ DO
4. Sɔ koɖo 2 Kronika 14:2, 6, 7 ɖe, lé Asa zan fafa hwenu lɔ doɔ?
4 Hlɛn 2 Kronika 14:2, 6, 7, NWT. Asa nu nɔ jukɔn lɔ mɔ Yehowa yí “na gbɔndomɛ [yewo] trɔdo.” Asa dekpɔɛ mɔ yeapo alɔ do ata mɛ le fafa hwenu ŋtɔ́ mɛ o. Ewaɖeɔ, étɔ juganwo koɖo shanŋwo cucu yí tɔ egli koɖo agbowo ɖoɖo nɔ wo. Énu nɔ Ӡuda jukɔn lɔ mɔ: “Nyigban lɔ kpɔtɔ le alɔ mɛ nɔ mì.” Asa nyɔ cɛ gɔnmɛ ɖe? Énukɔ nɔ jukɔn lɔ mɔ, woatɛnŋ ayi fiɖekpokpui le nyigban ci Mawu na wo ji yí acu xɔwo yí ketɔnɔ ɖe dado cukaɖa nɔ wo o. Édo ŋsɛn jukɔn lɔ mɔ wo le zan fafa hwenu lɔ nywiɖe.
5. Nyi yí taɖo Asa do ŋsɛn yi hwakɔn lɔɔ?
5 Asa gbezan fafa hwenu lɔ yí sɔ do ŋsɛn yi hwakɔn. (2 Kro. 14:8, NWT) Ecɛ dasɛ mɔ dekando Yehowa ji yɔa? Oo. Ewaɖeɔ, Asa nya mɔ ci yenyi efyɔɔ, ye dɔ yí enyi mɔ yeadra jukɔn lɔ do nɔ hwenu sɛnŋsɛnŋ ciwo yí ava le esɔmɛ. Asa tɛnŋ nya mɔ fafa hwenu cɛ ci mɛ Ӡuda jukɔn lɔ le dani tɛgbɛɛ o, enu ci yí vajɔ pɛɛ nɛ.
ENU CI EXWE SANŊDI ŊKƆTƆ MƐ KRISTOTƆWO WA HWENU WOKPƆ FAFA
6. Lé exwe sanŋdi ŋkɔtɔ mɛ Kristotɔwo zan fafa hwenu lɔ doɔ?
6 Wocinɔ yumɛ nɔ exwe sanŋdi ŋkɔtɔ mɛ Kristotɔwo, gan wokpɔnɔ fafa hweɖewonu. Lé nukplaviwo zan fafa hwenu lɔwo doɔ? Ŋsu koɖo nyɔnu egbejinɔtɔ cɛwo dra eŋɛnywi lɔ etemaci. Exolɔlɔ ci yí le Edɔwawawo mɛ nu mɔ wona “bubu Axwetɔ toto wowo gbe nɔ̀nɔmɛ.” Wokpɔtɔ yí drakɔ eŋɛnywi lɔ yí ecɛ na hamɛ “lɔ va gangan doji.” Eze gbajɛɛ mɔ Yehowa cu shi do kunuɖeɖedɔ ci wowa koɖo ezolelanmɛ le fafa hwenu lɔwo ji.—Edɔ. 9:26-31.
7-8. Ci emɔ hun nɔ Pɔlu koɖo mɛbuwo ɖe, nyi wowaɔ? Ðe mɛ.
7 Exwe sanŋdi ŋkɔtɔ mɛ Kristotɔwo zan emɔ ɖekpokpui ci yí hun nɔ wo yí sɔ dra eŋɛnywi lɔ. Le kpɔwɛ mɛ, ci apotru Pɔlu nya mɔ ehɔn gangan ɖeka hun nɔ ye le Efeziɔ, ézan mɔnukpɔkpɔ lɔ yí sɔ dra eŋɛnywi lɔ yí wa nukplaviwo le eju lɔ mɛ.—1 Kor. 16:8, 9.
8 Hwecinu apotruwo koɖo hamɛmɛshinshinwo sɔ gbeta so evososo nyɔ lɔ nu le exwe 49 K.H. ɔ, emɔ bu gbehun nɔ Pɔlu koɖo Kristotɔ buwo yí wodra eŋɛnywi lɔ nɔ amɛ sugbɔ. (Edɔ. 15:23-29) Ci Pɔlu koɖo mɛbuwo nu gbeta ci wosɔ nɔ hamɛ lɔwoɔ, wo pleŋ wa dɔ sɛnsinɖe yí “do Eŋɛnywi lɔ, yí kpla Axwetɔ nuxu amɛwo.” (Edɔ. 15:30-35) Nyi yí to so mɛɔ? Bibla nu mɔ “hamɛ lɔwo kpɔtɔ sɛnkɔŋ doji le xɔse mɛ yí wowo hlɛnhlɛnmɛ sukɔgbɔ doji ŋkeŋke.”—Edɔ. 16:4, 5, NWT.
FAFA HWENUWO ZANZAN LE EGBƐMƐ
9. Nɔnɔmɛ ci mɛ yí eju sugbɔ le le egbɛmɛɔ, yí nyɔ ci mìatɛnŋ abiɔ mìwoɖekiwo seɔ?
9 Le eju sugbɔ mɛ le egbɛmɛɔ, mìatɛnŋ aɖe kunu yí ŋɖekɛ dado cukaɖa nɔ mì o. Eju cɛ han mɛ yí èlea? Nɔ ahan yɔ nɛɔ, biɔ eoɖeki de mɔ: ‘Lé ŋzankɔ vovo hwenu cɛ doɔ?’ Ŋkeke kpɛtɛkpɛtɛ lɔwo nyi hwenu dojijɔnamɛ nɔ Yehowa Kunuɖetɔwo, ɖo wowakɔ kunuɖeɖedɔ koɖo nukplaviwowawadɔ gangan ci wodewa le xexeɛ mɛ kpɔ o. (Maki 13:10) Enu sugbɔ li yí mìatɛnŋ awa le edɔ cɛ mɛ!
10. Nyi 2 Timɔte 4:2 do ŋsɛn mì mɔ mìwo le waɔ?
10 Lé àtɛnŋ azan fafa hwenu lɔ nywiɖe doɔ? (Hlɛn 2 Timɔte 4:2.) Nyi yí taɖo dabui kpɔ kpɔ mɔ, eye alo ye xomumɛtɔ ɖe atɛnŋ awa trɔtrɔwo keŋ adra eŋɛnywi lɔ doji, alo taŋfuin awa emɔɖeɖedɔ lɔ maɔ? Denyi hweyɛnu yí mìabɔkɔ dɔkunu koɖo ŋcilanmɛnu ciwo yí datɛnŋ akplɔ mì to efunkpekpe gangan lɔ mɛ o.—Elo. 11:4; Mt. 6:31-33; 1 Ӡan 2:15-17.
11. Nyi mɛɖewo wa yí atɛnŋ akpedo amɛ sugbɔ nɔ woase eŋɛnywi lɔɔ?
11 Eŋɛnywidratɔ sugbɔ kpla egbe yoyu ci yí atɛnŋ akpedo wo nu woadra eŋɛnywi lɔ yí awa nukplaviwo. Mawu habɔbɔ lɔ wa enu vovovo ciwo yí akpedo wo nu yí woadra eŋɛnywi lɔ le egbe sugbɔ mɛ. Le kpɔwɛ mɛ, le 2010 mɛɔ, mìwo wemawo le egbe 500 han mɛ. Egbɛɔ, hlɛnhlɛnmɛ lɔ vasugbɔ doji keke wu egbe 1 000!
12. Nyɔna ci amɛwo kpɔnɔ nɔ wose Fyɔɖuxu ŋɛdu lɔ do wowoŋtɔwo gbe mɛɔ? Na kpɔwɛ ɖeka.
12 Nɔ amɛwo se Bibla mɛ nyɔnɔnwi lɔ do wowoŋtɔwo gbe mɛ ɖe, lé wosenɔ le wowoɖekiwo mɛɔ? Nɔvinyɔnu ɖeka ci yí donɔ Kinyarwandagbe va takpakpagan ɖeka ci wowa do egbe lɔ mɛ le Memphis, Tennessee le États-Unis. Wodonɔ Kinyarwandagbe lɔ le Rwanda, Congo (Kinshasa) koɖo Uganda. Ci wokpa takpekpe lɔɔ, nɔvinyɔnu lɔ nu mɔ: “So exwe 17 ci ŋva États-Unis ɔ, ecɛ yí nyi ŋkɔtɔ ci ŋtɛnŋ se takpekpe ciwo wowanɔ mɛ nyɔwo nywiɖe.” Eze petii mɔ, ci nɔvinyɔnu lɔ se takpekpe lɔ mɛ nyɔwo do yiŋtɔ gbe mɛɔ, ewa dɔ do ji sugbɔ. Nɔ ao nɔnɔmɛwo ɖe mɔ nɔ eo ɖe, àtɛnŋ akpla egbe bu yí akpedo mɛɖewo nu le ao nyigbanmama mɛa? Amɛwo dalɔn faa aɖo to ao ŋɛdu lɔ nɔ èxo nuxu nɔ wo le wowoŋtɔwo gbemɛ sɔwu ba? Ao gblajeje ana àkpɔ jijɔ sugbɔ.
13. Lé nɔvi ciwo yí le Russie zan fafa hwenu wowo tɔ doɔ?
13 Denyi mìwo nɔviwo pleŋ yí kpɔ vovo yí ɖenɔ kunu o. Le eju ɖewo mɛɔ, acɛkpakpawo deɖe mɔ do mìwo kunuɖeɖedɔ lɔ nu teŋ o, eyi taɖo nɔviwo detɛnŋ wanɔ edɔ lɔ le vovomɛ o. Mìakpɔ mìwo nɔvi ciwo yí le Russie kpɔwɛ. Woci yumɛ nɔ wo na nɔ exwe sugbɔ, vɔ le mars 1991 mɛɔ, acɛkpakpa lɔ ɖe mɔ nɔ wo yí wokpɔ vovo asɛn Mawu. Hwenɔnuɔ, Fyɔɖuxu ŋɛnywidratɔ 16 000 han yí le Russie. Le exwe wi goduɔ, wowo hlɛnhlɛnmɛ lɔ vasugbɔ wu 160 000! Eze petii mɔ, mìwo nɔviwo wa nu le nunya mɛ ci wozan emɔ ci yí hun nɔ wo yí sɔ ɖe kunu le vovomɛ. Vɔ fafa lɔ ni na nɔ hwenu ɖe. Ci nɔnɔmɛ lɔwo vatrɔ le eju lɔ mɛ can ɔ, wokpɔtɔ sɛnkɔ Yehowa koɖo ezolelanmɛ. Wokpɔtɔ zankɔ mɔnukpɔkpɔ ɖekpokpui ci yí le wo shi yí sɔ sɛnkɔ Yehowa.
FAFA HWENU DANI TƐGBƐƐ O
14-15. Lé Yehowa zan yi ŋsɛn sɔ kpedo Asa nu doɔ?
14 Le Asa hwenuɔ, fafa hwenu lɔ vavɔ. Ahwakɔn gangan ɖeka so Etiopi, yi sɔjawo wu miliɔn ɖeka. Zera ci yí nyi ega nɔ ahwakɔn lɔ kando ji mɔ yewoatɛnŋ aɖu Ӡuda ji. Vɔ Efyɔ Asa dekando amɛ nɛni ci yí ayi ahwa koɖi ji o, ɖo ékando yi Mawu, Yehowa ji. Asa do gbe ɖaɖa mɔ: “Kpedo mì nu, Oo Yehowa mìwo Mawu, ɖo mìɖoŋ do eo nu yí ao ŋkɔ mɛ yí mìjikɔ afɔn do amɛahwa cɛ ji le.”—2 Kro. 14:11, NWT.
15 Ci Etiopi hwakɔn lɔ sugbɔ wu Ӡuda tɔ donu amɛve han can ɔ, Asa nya mɔ ŋsɛn le Yehowa shi yí atɛnŋ akpedo Yi jukɔn lɔ nu. Yehowa dedo ŋkpɛn yi o, ɖo éna woɖu Etiopi hwakɔn lɔ ji.—2 Kro. 14:8-13, NWT.
16. Lé mìwɛ yí nya mɔ fafa hwenu dani tɛgbɛɛɔ?
16 Ci mìdenya enu ci yí ajɔ do mɛɖekamɛɖeka ji le mì mɛ le esɔmɛ can ɔ, mìnya mɔ fafa hwenu ci mɛ Yehowa sɛntɔwo le dani tɛgbɛɛ o. Gbesɔ kpe niɔ, Yesu nu ɖɛ mɔ le ŋkeke kpɛtɛkptɛwo mɛɔ, “amɛwo pleŋ a le eke” ye nukplaviwo. (Mt. 24:9) Ahanke apotru Pɔlu nu mɔ, “amɛ ɖeka ɖeka ci yí dro mɔ ye a nɔ̀ Mawu mɔ ji le Kristo Yesu mɛ ɔ, wo trenɔfun ni.” (2 Tim. 3:12) “Ejibibi ɖɔ lanmɛ nɔ” Satana sugbɔ, eyi taɖo mìdatɛnŋ ashi nɔ enu ciwo yi dɔmɛzidodo lɔ ahɛn vɛ o.—Enyɔ. 12:12.
17. Emɔ ciwo nu yí woatɛnŋ ado mìwo xɔse kpɔ leɔ?
17 Sabaɖeɔ, woado mì pleŋ xɔse kpɔ. Le majinjinɖe mɛɔ, “xáxá gangan ɖeka a va. Xáxá ahancitɔ ɖekpokpwi de jɔ kpɔ gbeɖe so gɔnmɛjeje nɔ xexemɛ lɔ keke va nanɔ egbɛ ŋkekewo mɛ o.” (Mt. 24:21) Hwenɔnuɔ, mìwo xomumɛtɔwo tɛnŋ fɔn do mì ji yí wotɛnŋ ɖo te mìwo dɔ. (Mt. 10:35, 36) Shigbe Asa nɛ ɖe, mìwo domɛtɔ ɖekaɖeka akando ji Yehowa ji mɔ yɛakpedo ye nu yí aglɔn ta nɔ ye hwenɔnua?
18. Sɔ koɖo Ebretɔwo 10:38, 39 ɖe, nyi yí akpedo mì nu mìadra do ɖɛ nɔ hwenu fafa lɔ avavɔɔ?
18 Yehowa drakɔ mì do ɖɛ le gbɔngbɔnmɛ nɔ enu ciwo yí avajɔ le esɔmɛ. Eyi taɖo edadasɛ mɔ nɔ “hwashi egbejinɔtɔ koɖo ŋɖɛnyatɔ lɔ,” nɔ ana ‘ŋɖuɖu mì do gamɛ nywitɔ ji’ yí akpedo mì nu mìakpɔtɔ asɛnŋ. (Mt. 24:45, NWT) Vɔ mìɖo awa mìwo kpaxwe gbɔxwe xɔse ci mìɖo do Yehowa nu asɛnŋ.—Hlɛn Ebretɔwo 10:38, 39.
19-20. Sɔ koɖo 1 Kronika 28:9 ɖe, enyɔ ciwo yí mìɖo abiɔ mìwoɖekiwo seɔ, yí nyi yí taɖoɔ?
19 Shigbe Efyɔ Asa nɛɔ, mìɖo ‘aji Yehowa.’ (2 Kro. 14:4; 15:1, 2, NWT) Mìtɔnɔ Yehowa jiji, nɔ mìkpla nu so nu yí wa ӡinӡindoshimɛ. Mìwanɔ ci ji mìkpe yí ado ŋsɛn lɔnlɔn ci mìɖo nɔ Yehowa. Gbɔxwe mìanya lé mìle do le gbɔngbɔnmɛɔ, mìatɛnŋ abiɔ mìwoɖekiwo se mɔ: ‘Ŋyinɔ hamɛ lɔ bɔbɔwo gashiagamɛa?’ Nɔ mìyi bɔbɔ ci Yehowa habɔbɔ lɔ wa toto nɔɔ, edonɔ ŋsɛn mì le gbɔngbɔnmɛ yí mìgbexɔnɔ ŋsɛndoamu so mìwo nɔviŋsu koɖo nɔvinyɔnuwo gbɔ. (Mt. 11:28) Mìatɛnŋ agbebiɔ mìwoɖekiwo se mɔ: ‘Ŋwanɔ amɛɖekishi nukplakpla kabakabaa? Nɔ èle xomu ɖe mɛ ɖe, míɖo gamɛ ɖe koŋ yí wanɔ sɛnsɛn xomumɛtɔ kwɛshila ɖeshiaɖea? Alo nɔ eoɖekɛ yí li ɖe, èkpɔtɔ ɖo gamɛ ɖɛ koŋ yí kplanɔ nu shigbe mɔ èle xomu ɖe mɛ nɛa? Gbesɔ kpe ni ɖe, èwanɔ ci ji èkpe le eŋɛnywidradra koɖo nukplaviwowawadɔ lɔ mɛa?’
20 Nyi yí taɖo mìɖo abiɔ nyɔ cɛwo seɔ? Bibla nu nɔ mì mɔ, Yehowa gbejenɔ mìwo susuwo koɖo enu ci yí le jimɛ nɔ mì mɛ, eyi taɖo mìwo can, mìɖo awɛ ahan. (Hlɛn 1 Kronika 28:9, NWT.) Nɔ mìdo jeshi mɔ mìɖo awa trɔtrɔ ɖewo so mìwo tajinuwo, enuwanawo alo mìwo susuwo nuɔ, mìɖo abiɔ Yehowa nɔ akpedo mì nu yí mìawa trɔtrɔ cɛwo. Kakacɛ yí mìɖo adra mìwoɖekiwo do nɔ tetekpɔ ciwo yí gbɔgbɔ le esɔmɛ. Ŋgbelɔn yí ŋɖekpokpui ana nami fafa hwenu zanzan le nunya mɛ o!
EHAJIJI 62 Ha Yeye La
Èle eju ci mɛ yí woatɛnŋ avoŋ asɛn Yehowa lea? Nɔ ahan yɔ nɛ ɖe, lé èzankɔ fafa hwenu lɔ doɔ? Nyɔta cɛ akpedo eo nu nakpɔ lé àtɛnŋ asran Ӡuda Fyɔ Asa koɖo exwe sanŋdi ŋkɔtɔ mɛ Kristotɔwo do. Wowa ɖaŋ yí zan vovo hwenu ci ŋɖe dedo ya nɔ wo nywiɖe.
ENYƆGBE GƆNMƐÐEÐE: Denyi nɔ ahwa deli ɖekɛ yí wonunɔ mɔ “fafa” li o. Wogbezannɔ Ebre nyɔgbe cɛ nɔ wojikɔ axo nuxu so lanmɛsɛnmɛnɔnɔ, vofamɛnɔnɔ koɖo vovomɛnɔnɔ nu.
FOTOWO MƐ ÐEÐE: Efyɔ Asa ɖe mamalɔ si le texwe gangan ci ele, ɖo édo ŋsɛn jukɔn lɔ yí esɛnkɔ legba ɖeka. Mɛ ciwo yí le gbeji nɔ Asa sran yi kpɔwɛ keŋ yí gban legbawo.
FOTOWO MƐ ÐEÐE: Asu koɖo ashi ɖeka ɖekɔ enuwo kpɔtɔ le wowo gbemɛ keŋ ayi sumɔ le fini eŋɛnywidratɔ sugbɔ ӡan le.


c: text/html

text: 17 Eye Israel-viwo fe ha blibo la ho tso Sin gbedzi+ heto tefetefewo, abe ale si Yehowa de se na wo ene,+ eye wova fu asaɖa anyi ɖe Refidim.+ Ke tsi aɖeke meli dukɔ la ano o.2 Eye dukɔ la wɔ dzre kple Mose,+ eye wogblɔ be: “Na tsi mí míano.” Ke Mose bia wo be: “Nu ka tae miele dzre wɔm kplim? Nu ka ŋuti miele Yehowa dom kpɔ?”+3 Tsikɔ wu dukɔ la vevie le afi ma, eye dukɔ la lĩ liʋiliʋĩ le Mose ŋu+ be: “Nu ka tae nèkplɔ mí tso Egipte be tsikɔ nawu mía kple mía viwo kpakple míafe lãhawo míaku?”4 Ale Mose do ɣli na Yehowa be: “Nu kae mawɔ na dukɔ sia? Esusɔ vie ko woafu kpem!”5 Eye Yehowa gblɔ na Mose be: “Dze dukɔ la ŋgɔ, eye kplɔ Israel fe ametsitsi aɖewo kpe ɖe ɖokuiwò ŋu, eye nàtsɔ wò atikplɔ si nètsɔ fo Nil-tɔsisia+ dzi la ɖe asi ayii.6 Kpɔ ɖa, manɔ tsitre ɖe ŋkuwòme le afi ma le agakpe la dzi le Horeb. Ƒo kpe la, ekema tsi ado tso eme be dukɔ la nano.”+ Eye Mose wɔe nenema le Israel fe ametsitsiawo ŋkume.7 Eye wòna ŋkɔ tefe la be Masa*+ kple Meriba,*+ elabena Israel-viwo wɔ dzre kple Mose le afi ma, eye wote Yehowa kpɔ+ gblɔ be: “Ðe Yehowa le mía dome loo alo meli o?”8 Esia megbe la, Amalektɔwo+ ho aʋa ɖe Israel ŋu le Refidim.+9 Eye Mose gblɔ na Yosua be:+ “Tia ŋutsuwo, eye nàyi aɖawɔ aʋa kple Amalektɔwo na mí. Matɔ ɖe togbɛ la tame etsɔ, eye malé Mawu vavã la fe atikplɔ la ɖe asi.”10 Eye Yosua wɔ abe ale si tututu Mose gblɔ nɛ ene,+ eye wòwɔ aʋa kple Amalektɔwo. Eye Mose, Aron kple Hur+ lia togbɛ la yi etame.11 Eye ne Mose fe abɔwo le dzi la, Israel-viwo nɔa aʋa dzi ɖum, gake ne eɖiɖi efe abɔwo ko la, Amalektɔwo nɔa aʋa dzi ɖum.12 Esi abɔ nɔ Mose kum la, wotsɔ kpe de ete wòbɔbɔ nɔ edzi. Eye Aron kple Hur lé efe abɔwo ɖe dzi, ame ɖeka le akpa si, eye evelia le akpa kemɛ, ale be efe abɔwo le dzi va se ɖe esime ɣe ɖo to.13 Ale Yosua ɖu Amalektɔwo kple ame siwo kpe ɖe wo ŋu la dzi kple yi.+14 Eye Yehowa gblɔ na Mose be: “Ŋlɔ esia ɖe agbalẽ la me wòanye ŋkuɖodzi, eye nàkui ɖe to me na Yosua be: ‘Matsrɔ̃ Amalektɔwo ɖa keŋkeŋ le dzifoa te, eye womagaɖo ŋku wo dzi o.’”+15 Eye Mose ɖi vɔsamlekpui hena ŋkɔe be Yehowa-Nisi,*16 hegblɔ be: “Esi Amalektɔwo kɔ wofe asiwo ɖe dzi ɖe Yah+ fe fiazikpui ŋu ta la, Yehowa awɔ aʋa kpli wo tso dzidzime yi dzidzime.”+

robotstxt: allowed

filter: keep


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Nukae wofia be woade mawutsi ta le ame kukuwo ta?
Esi apostolo Paulo nɔ nu ŋlɔm tso tsitretsitsi ayi dzifo ŋu la, eŋlɔ nya dodzidzɔname aɖe. Le King James Version me la, exlẽ be: “Elabena nuka wɔm amesiwo na wode mawutsi ta na wo le ame kukuwo ta la le? Ne womafɔ ame kukuwo ɖe tsitre kura o la, nuka wona wode mawutsi ta na wo le woamawo ta mahã?” Eye The New Jerusalem Bible ɖe akpa sia gɔme be: “Nuka dim amesiwo na wode mawutsi ta na wo ɖe ame kukuwo ta la le? Ne womafɔ ame kukuwo ɖe tsitre kura o la, viɖe kae le mawutsidede ta ɖe wo ta ŋu?”—Korintotɔwo I, 15:29.
Ðe Paul nɔ gbɔgblɔm le afisia be woanyrɔ agbagbeawo ɖe amesiwo mexɔ nyɔnyrɔ hafi ku o la nua? Aleae wòadze le Biblia fe gɔmeɖeɖe siawo kple bubuwo mee. Gake Ŋɔŋlɔawo kple Helagbe gbãtɔ me nya si Paulo zã me dzodzro nyuie wu nana gɔmesese bubu. Paulo nɔ gbɔgblɔm be wonyrɔa Kristotɔ amesiaminawo ɖe agbenɔnɔ si akplɔ wo ade nutefewɔwɔ fe ku abe Kristo tɔ ene me. Emegbe la, woafɔ wo ayi gbɔgbɔ me gbenɔnɔ me abe eyama ke ene.
Ŋɔŋlɔawo ɖo kpe numeɖeɖe sia dzi. Paulo ŋlɔ le lɛta si woɖo ɖe Romatɔwo me be: “Ðe mienyae bena, mí amesiwo katã wonyrɔ ɖe Kristo Yesu me la, wonyrɔ mí ɖe efe ku la me oa?” (Romatɔwo 6:3, NW) Le lɛta si Paulo ŋlɔ ɖo ɖe Filipitɔwo me la, egblɔ le eɖokui ŋu be: ‘Madze si Kristo fe fukpekpewo fe hadede, eye masɔ kplii le efe ku me, negbe godoo la made ame kukuwo fe tsitretsitsi la gbɔ.’ (Filipitɔwo 3:10, 11) Paulo nɔ eɖem fia be Kristo yomedzela amesiaminawo fe agbenɔnɔ lɔ nutefewɔwɔ le dodokpɔ me, ŋgɔdzedze ku gbesiagbe, ava ku mlɔeba le nutefewɔwɔ me ɖe eme, emegbe woafɔ yewo ɖe tsitre ayi dzifoe.
Ele be woade dzesii be mawunyakpukpui siawo kple bubu siwo me woyɔ ku kpe ɖe nyɔnyrɔxɔlawo ŋu le tẽ la ku ɖe ame gbagbe siwo xɔ nyɔnyrɔ ŋu ke menye amesiwo ku lae o. Paulo gagblɔ na hati Kristotɔ amesiaminawo be: “Woɖi mi kpakplii le [nyɔnyrɔxɔxɔ, NW] me, ame si me wofɔ mi ɖe tsitre hã le to Mawu, si fɔe ɖe tsitre tso ame kukuwo dome la fe ŋusẽdɔwɔwɔ dzixɔse la me.”—Kolosetɔwo 2:12.
Helagbe me ŋgɔnɔnya hy·perʹ, si gɔme woɖe be “le ame ta” alo “ɖe ame ta” le Biblia vovovo me le Korintotɔwo I, 15:29 la, agate ŋu afia hã be “kple susu be.” Eyata le ɖekawɔwɔ me kple Biblia kpukpui bubuwo la, New World Translation of the Holy Scriptures ɖe kpukpui sia me wòsɔ nyuie be: “Nukae wo amesiwo na wonyrɔ wo kple susu be wozu ame kukuwo la awɔ? Ne womafɔ ame kukuwo ɖe tsitre kura o la, nukatae wole woawo hã nyrɔm nenema ke?”


text:
Afikae Xexe Sia Ðo Tae?
Afikae Xexe Sia Ðo Tae?
ALEKEE nɔnɔmeawo ava nɔ le fe 10, 20, alo 30 siwo gbɔna me? Ne míelé ŋku ɖe alesi nuvlowɔlawo fe ŋɔdzidoname va bɔe egbea ŋu la, etsɔme ŋu bubu ate ŋu aɖi vɔvɔ̃ ŋutɔ. Mɔ̃ɖaŋununya le dzidzedze kpɔm. Xexeame dukɔwo fe asitsatsa kple wo nɔewo wɔe be dukɔ geɖe nɔa agbe ɖe adzɔnu siwo wokpɔna tsoa wo nɔewo gbɔ nu. Ðe xexeame ŋgɔnɔlawo le ɖeka wɔ ge ahahe etsɔme nyui aɖe vɛa? Ame aɖewo ɖoa eŋu be ẽ, hele mɔ kpɔm be kaka fe 2015 naɖo la, xexeame ŋgɔnɔlawo atsi hiãkame kple dɔwuame nu, akpɔ egbɔ be AIDS mayi edzi anɔ kakam o, ana amesiwo mekpɔa tsi nyui nona o, eye wole nuto foɖiwo me fe xexlẽme dzi naɖe akpɔtɔ aɖo afã.—Kpɔ aɖaka si fe tanyae nye, “Didi Dzodzro Kple Nusi Li Ŋutɔŋutɔ.”
Ke hã, zi geɖe la, etsɔme si amegbetɔwo kpɔa mɔ na nyena beble sɔŋ. Le kpɔɖeŋu me, fe ʋɛ aɖewoe nye esia la, agbalẽnyala gã aɖe gblɔ be kaka fe 1984 naɖo la, agbledelawo ade agble ɖe fu gɔme; bubu gblɔ be kaka fe 1995 naɖo la, kɔmpiutawo anɔ ʋuwo ŋu be womakpe ŋgo azɔ be afɔku nadzɔ o; eye bubu hã gblɔ be kaka fe 2000 naɖo la, ame abe 50,000 ene le afe tso ge ɖe yamenutowo me ahanɔ dɔ wɔm le afima. Ðewohĩ amesiwo do ŋugbe mawo va kpɔe fifia be ne ɖe yewonya la, anye ne yewomia yewofe nu kpoo. Nyadzɔdzɔŋlɔla aɖe ŋlɔ bena: “Nusi doa xexeame nunyalawo movitɔwoe wue nye alesi wodoa ŋugbe evɔ le ɣeyiɣi aɖe megbe la, wofe ŋugbedodowo mevana eme o.”
Nusi Afia Mɔ Mí
Amewo gblɔa nya gbogbo aɖewo ɖi ɖe etsɔme ŋu, gake ɣeaɖewoɣi la, nusiwo wokpɔa mɔ na nyena didi siwo le wo me dzro ko, womenyea nu ŋutɔŋutɔwo o. Eyata afikae míate ŋu atrɔ ɖo hena etsɔme ŋuti nyatakaka si ŋu kakaɖedzi le?
Bu kpɔɖeŋu sia ŋu kpɔ. Tsɔe be èɖo ʋu hele mɔ zɔm le dzronyigba aɖe dzi. Esi mènya nutoa me nyuie o ta la, ètsi dzodzodzoe le ɖokuiwò me. Ne èli sẽe la, ebiana ɖokuiwò be: ‘Afika koŋue nye esia mele ya? Afisi yim mele tututue ʋu sia ɖo tae fifia? Tefea gadidi tso afisia?’ Àte ŋu akpɔ ŋuɖoɖo na wò biabiawo to ŋku léle ɖe mɔfianu kple dzesi siwo le mɔa dzi ŋu to wò fesre nu.
Nenemae nɔnɔmea le egbea le ame geɖe siwo tsi dzodzodzoe ɖe etsɔme ŋu gome. Wobiana be: ‘Afikae míeɖo tae? Ðe míeɖo ta xexeame fe ŋutifafa gbɔ vavãa? Ne nenemae la, ke gbekagbee míafe asi akae?’ Biblia le abe mɔfianu ene, si ate ŋu akpe ɖe mía ŋu míaɖo biabia mawo ŋu. Míate ŋu asrɔ̃ nu geɖe tso afisi míeɖo kple afisi míeɖo tae ŋu to míafe “fesre” nu—si nye to Biblia xexlẽ nyuie—kple to ŋku léle ɖe xexeme nudzɔdzɔwo ŋu me. Gake gbã la, ele be míade ŋugble tso alesi míafe kuxiwo wɔ dze egɔmee ŋu.
Gɔmedzedze Wɔnublanui Aɖe
Biblia gblɔ na mí be esi Mawu wɔ ŋutsu kple nyɔnu gbãtɔwo la, wode blibo, eye wòtsɔ wo da ɖe paradiso aɖe me. Wowɔ Adam kple Xawa be woanɔ agbe tegbee—menye be woanɔe hena fe 70 alo 80 ko o. Mawu gblɔ na wo be: “Midzi, ne miasɔ gbɔ, eye miayɔ anyigba la dzi, eye mianye agbo ɖe edzi.” Mawu fe tameɖoɖoe nye be Adam, Xawa, kple wofe dzidzimeviwo nakeke Paradisobɔa ɖe nu wòaɖo xexeame fe akpa ɖesiaɖe.—Mose I, 1:28; 2:8, 15, 22.
Adam kple Xawa dze aglã ɖe Mawu ŋu. Emetsonue nye be wobu Paradiso, si nye wofe afea. Tsɔ kpe ɖe esia ŋu la, wodze egɔme nɔ gbɔdzɔgbɔdzɔm vivivi, gake eyi edzi kabakaba vaseɖe esime wofe ŋutilã kple susu dome gblẽ mlɔeba. Gbesiagbe la, Adam kple Xawa ɖea afɔ ɖeka ɖoa ta yɔdo gbɔ. Nukatae? Elabena woto tsitre tsitsi ɖe wo Wɔla ŋu me wɔ nuvɔ̃, eye “nuvɔ̃ la fe fetue nye ku.”—Romatɔwo 6:23.
Hafi Adam kple Xawa naku mlɔeba la, wodzi viŋutsu kple vinyɔnu geɖewo. Ðe ɖevi siawo ate ŋu ana Mawu fe tameɖoɖo gbãtɔa nava emea? Ao, elabena wonyi wo dzilawo fe blibomademade fe dome. Le nyatefe me la, Adam fe dzidzimeviwo katã, tso dzidzime ɖeka dzi yi bubu dzi, nyi nuvɔ̃ kple ku fe dome. Míawo hã míele eme. Biblia gblɔ be: “To ame ɖeka dzi nuvɔ̃ la va xexeame, eye to nuvɔ̃ me ku la va, eye nenema ku la va to amewo katã dzi yi, esi wo katã wɔ nuvɔ̃ ŋuti la.”—Romatɔwo 3:23; 5:12.
Afisi Míeɖo Nyanya
Adam kple Xawa fe aglãdzeɣie amefomea fe kpɔɖeŋu mɔzɔzɔ legbe, si me vevesese le vaseɖe míafe ŋkekea me, la dze egɔme. Biblia ŋlɔla aɖe fo nu tso eŋu be “wobɔbɔ” amefomea ɖe “gbegblẽ la te.” (Romatɔwo 8:20) Aleke gbegbee nya mawo ɖɔ amefomea fe dagbadagba ɖe yame wòsɔe nye si! Wò ya bu eŋu kpɔ ko, Adam fe dzidzimevi ŋutsu kple nyɔnuwo dometɔ aɖewo va zu dzɔdzɔmeŋutinunyala tagbɔɖaɖɛtɔwo, atikeŋutinunyala bibiwo, kple mɔ̃ɖaŋununya yeye tovɛlawo. Ke hã, wo dometɔ aɖeke mete ŋu he xexeme fe ŋutifafa kple lãmesẽ me nɔnɔ nyuitɔ si Mawu ɖo na amegbetɔwo vɛ kpɔ o.
Adam kple Xawa fe aglãdzedzea gblẽ nu le mía dometɔ ɖesiaɖe ŋu etɔxɛ. Le kpɔɖeŋu me, mía dometɔ kae madzɔmadzɔnyenye fe fukpekpe, vɔvɔ̃ na nuvlowɔwɔ, dɔmavɔleameŋu fe fuɖename, alo nuxaxa si ame vevi fe ku hena vɛ, mevena o? Edze fã be ne nɔnɔmeawo wɔ abe ɖe woka ɖe eme na mí vie ene ko la, afɔku bubu gava gblẽa eme. Le nɔnɔme nyuitɔwo kura gɔ̃ hã me la, míafe agbenɔfewo le ko abe alesi blemafofo Hiob ɖɔe ene, esime wògblɔ be: “Amegbetɔ . . . , efe agbe le kpuie, eye fuɖeɖe ti kɔ nɛ.”—Hiob 14:1.
Ne míebu afisi míedzɔ tso kple nɔnɔme wɔnublanui siwo me míele fifia ŋu la, adze abe mɔkpɔkpɔ aɖeke meli be nuwo ava nyo o ene. Gake Biblia na mí kakaɖedzi be Mawu maɖe mɔ nɔnɔme siawo nayi edzi tegbee o. Efe tameɖoɖo gbãtɔ na amegbetɔ ava eme godoo. (Yesaya 55:10, 11) Nukatae míate ŋu aka ɖe edzi be esia le eme va ge kpuie?
Le Biblia fe nya nu la, míele ɣeyiɣi sesẽ, siwo woyɔna be ŋkeke mamlɛawo, me tom fifia. (Timoteo II, 3:1) Nya ma mefia míafe anyigba sia kple eme nu gbagbewo katã fe nuwuwu o. Ke boŋ, efia ‘amegbetɔwo fe ɖoɖowo fe nuwuwu’; eyata nɔnɔme siwo doa nuxaxa na mí fe nuwuwue gogo. (Mateo 24:3) Biblia fo nu tso nudzɔdzɔwo kple amewo fe nɔnɔme siwo abɔ le ŋkeke mamlɛawo me ŋu. De dzesi wo dometɔ aɖewo le aɖaka si le axa 8, eye nàlé ŋku ɖe xexeame nudzɔdzɔwo ŋu. Míafe mɔfianu, si nye Biblia, kpe ɖe mía ŋu míenya be afisi míeɖo fifia gogo amegbetɔwo fe ɖoɖowo fe nuwuwu ŋutɔ. Gake, nukae adzɔ ɖe esia yome?
Nusi Etsɔme Ahe Vɛ
Le Adam kple Xawa fe aglãdzedze megbe teti la, Mawu gblɔ tameɖoɖo si nɔ esi be yeaɖo Fiaɖufe aɖe “si matsrɔ̃ gbeɖegbeɖe o” anyi ŋuti nya. (Daniel 2:44) Fiaɖufe mae wofia ame geɖe be woado gbe ɖa abia le ‘Afetɔ fe Gbedodoɖa’ la me, eye ele yayra manyagblɔwo he ge vɛ na amefomea.—Mateo 6:9, 10.
Mawu fe Fiaɖufea menye nane ko le ame fe dzi me o. Enye dzifo dziɖuɖu ŋutɔŋutɔ si ahe tɔtrɔ va anyigba dzie. Wò ya bu nusiwo Mawu do ŋugbe be yeato Fiaɖufea dzi awɔ na amefomea ŋu kpɔ. Biblia gblɔ be gbã la, Mawu “[atsrɔ̃] amesiwo gblẽa anyigba la.” (Nyaɖeɖefia 11:18) Nuka wòawɔ na amesiwo ɖoa toe ya? Efe Nyaa gblɔ be atutu “aɖatsi sia aɖatsi ɖa le wofe ŋku me, eye ku maganɔ anyi akpɔ o, eye konyifafa kple ɣlidodo kple veve aɖeke maganɔ anyi o.” (Nyaɖeɖefia 21:4) Ðe amegbetɔ aɖe li ate ŋu awɔ nu mawoa? Mawu ɖeka koe ate ŋu ahe nɔnɔme siwo wòɖo ɖe amefomea ŋu la vɛ.
Aleke nàwɔ be yayra siwo Mawu fe Fiaɖufea ahe vɛ naɖe vi nà wò? Yohanes 17:3 gblɔ be: ‘Esiae nye agbe mavɔ la bena, woanya wò, Mawu vavã ɖeka la, kple Yesu Kristo, si nèdɔ ɖa la.’ Yehowa Ðasefowo le nufiafiadɔ aɖe wɔm le xexeame godoo hele kpekpem ɖe amewo ŋu be sidzedze ma nasu wo si. Wole dɔ sia wɔm le anyigba siwo ade 230 dzi, eye wotana wofe agbalẽwo ɖe gbegbɔgblɔ siwo wu 400 me. Ne èdi be yeagasrɔ̃ nu geɖe akpee la, ke kpɔ Yehowa Ðasefo siwo le mia gbɔ alo nàŋlɔ agbalẽ ɖo ɖe adrɛs si sɔ le magazine sia fe axa 5 lia.—g1/06.
[Nya si ɖe dzesi si le axa 6]
“Azɔ la, mise ɖa, mi amesiwo gblɔna be: ‘Egbe alo etsɔ míele du si alo ekemɛ me yi ge. Míanɔ afima fe ɖeka atsa asi eye míakpɔ viɖe.’ Mienya nusi le dzɔdzɔ ge etsɔa?”—Yakobo 4:13, 14, Nubabla Yeye La
[Nya si ɖe dzesi si le axa 6]
Biblia gblɔ afisi míedzɔ tso ŋu nya tso ŋutsu kple nyɔnu gbãtɔ dzi. Eyata míenya afisi míedzɔ tso. Eɖe afisi míeɖo tae hã fia mí. Gake, be míase nusi tututu gblɔm Biblia le gɔme la, ele be míasrɔ̃e nyuie abe alesi míadi be míalé ŋku ɖe mɔfianu aɖe ŋu tsitotsitoe ene
[Nya si ɖe dzesi si le axa 7]
“Nuvɔ̃” ate ŋu anye nuwɔna gbegblẽ alo didi si hea ame dea nugbegblẽwɔwɔ me. Wodzi mí ɖe nuvɔ̃ me, eye ekpɔa ŋusẽ ɖe míafe nuwɔnawo dzi. “Ame dzɔdzɔe aɖeke mele anyigba dzi, si wɔa nu nyui sɔŋ eye mewɔa nuvɔ̃ o.”—Nyagblɔla 7:20
[Nya si ɖe dzesi si le axa 8]
Ne wofo akplẽ ɖe agba si fe akpa aɖe bɔ ɖe me la, agbaa fe dzesi aɖe ɖe akplẽa ŋu godoo. Adam ye nye agba si fe akpa aɖe bɔ la, eye míawoe nye akplẽ siwo wofo ɖe eme—eyata nuvɔ̃ lé ɖe mía ŋu abe dzesi ene. Dzesi ma kee lé ɖe “ame gbãtɔ” Adam ŋu esime wòwɔ nuvɔ̃
[Nya si ɖe dzesi si le axa 8]
Biblia gblɔ be: “Ŋutsu fe zɔzɔme la menye eya ŋutɔ si me wòle, ne efe azɔlime nato mɔ ɖeka o.” (Yeremya 10:23) Nya sia na míese nusitae amegbetɔ dze agbagba be yeahe xexeme ŋutifafa vɛ ʋuu do kpoe la gɔme. Womewɔe be ‘wòafia mɔ eɖokui’ Mawu manɔmee o
[Nya si ɖe dzesi si le axa 9]
Biblia me hakpala aɖe gblɔ na Mawu be: “Wò nya enye akaɖi na nye afɔ kple kekeli na nye tofe.” (Psalmo 119:105) Ne nyametsotsowo wɔwɔ dze ŋgɔ mí la, Biblia kpena ɖe mía ŋu abe akaɖi ene be míanya nusi míawɔ. Eklẽna ɖe ‘mía tofe abe kekeli’ ene bene míate ŋu anya nusi etsɔme ahe vɛ na amefomea
[Aɖaka si le axa 7]
DIDI DZODZRO KPLE NUSI LI ŊUTƆŊUTƆ
Le September 2000 me la, Dukɔ Ƒofuawo me nɔlawo ɖo taɖodzinu aɖewo be kaka fe 2015 naɖo la, ele be yewoaɖo wo gbɔ. Wo dometɔ aɖewoe nye esiawo:
▪ Ame dahe siwo mekpɔa ga wòdea dɔlar ɖeka gbeɖeka o, kple amesiwo le dɔwuame fe fu kpem la fe xexlẽme naɖiɖi va ɖo afã.
▪ Woakpɔ egbɔ be ɖevi ɖesiaɖe nawu gɔmedzesuku dede nu.
▪ Ŋutsuwo kple nyɔnuwo siaa nasɔ ta le sukudede kple hehexɔxɔ me.
▪ Ðevi siwo mekpɔ xɔ fe atɔ̃ o dometɔ eve le etɔ̃ ɖesiaɖe dome magaku azɔ o.
▪ Woakpɔ egbɔ be nyɔnu 75 le alafa me magaku le vidzidzi ta o.
▪ Woatɔ te HIV/AIDS kple dɔléle bubuwo, abe asrãdɔ ene, fe nugbegblẽ.
▪ Amesiwo mekpɔa tsi nyui nona o fe afã nakpɔ tsi nyui ano azɔ.
Taɖodzinu mawo gbɔ anya ɖoa? Esi lãmesẽdɔwɔlawo fe fufofo aɖe, siwo tso xexeame godoo, de ŋugble tso nɔnɔmeawo ŋu le fe 2004 me la, wofo nya ta be, togbɔ be yewole mɔ kpɔm be nuwo anyo hã la, nusiwo yewote ŋu wɔ mesɔ kple nusiwo fe ŋugbe yewodo henɔ gbɔgblɔm be etsɔme nyui aɖe gbɔna la o. Agbalẽ si nye State of the World 2005 fe ŋgɔdonya gblɔ be: “Hiãkame kpɔtɔ le nu gblẽm le ŋgɔyiyi siwo wɔm wole ŋu le tefe geɖe. Dɔlélewo abe HIV/AIDS ene le kakam ale gbegbe be ate ŋu agblẽ nu le dukɔ geɖewo fe lãmesẽnyawo ŋu. Le fe atɔ̃ siwo va yi me la, dɔléle, siwo woxɔna to tsi nyui manomano me, siwo woate ŋu axe mɔ na hafi, wu ɖevi miliɔn 20, eye ame miliɔn gbogbo aɖewo hã le nɔnɔme wɔnublanui kple tsi nyui manomano, kpakple tefe foɖiwo nɔnɔ fe fu kpem gbesiagbe.”
[Aɖaka/Nɔnɔmetata siwo le axa 8]
“ŊKEKE MAMLƐAWO” ƑE DZESIA ƑE AKPA AÐEWO
Aʋawɔwɔ siwo ɖeke mesɔ kple o.—Mateo 24:7; Nyaɖeɖefia 6:4
Dɔwuame.—Mateo 24:7; Nyaɖeɖefia 6:5, 6, 8
Dɔvɔ̃wo.—Luka 21:11; Nyaɖeɖefia 6:8
Sedzimawɔwɔ fe dzidziɖedzi.—Mateo 24:12
Anyigba la gbegblẽ.—Nyaɖeɖefia 11:18
Anyigbaʋuʋu gãwo.—Luka 21:11
Ɣeyiɣi sesẽ siwo me nɔnɔ asẽ.—Timoteo II, 3:1
Galɔlɔ̃ vivivo.—Timoteo II, 3:2
Tomaɖomaɖo dzilawo.—Timoteo II, 3:2
Ame malɔ̃malɔ̃.—Timoteo II, 3:3
Agbeɖuɖu lɔlɔ̃ wu Mawu lɔlɔ̃.—Timoteo II, 3:4
Ðokuidzimaɖumaɖu.—Timoteo II, 3:3
Nunyuimalɔ̃malɔ̃.—Timoteo II, 3:3
Ðekematsɔmatsɔ le afɔku si gbɔna me.—Mateo 24:39
Fewuɖulawo agbe ŋkeke mamlɛawo ŋuti kpeɖodzi la xɔxɔ.—Petro II, 3:3, 4
Gbefãɖeɖe Mawu Fiaɖufea le xexeame katã.—Mateo 24:14
[Afi Si Míexɔ Mɔɖeɖe Tso]
© G.M.B. Akash/Panos Pictures
© Paul Lowe/Panos Pictures
[Nɔnɔmetata si le axa 9]
Wonya Yehowa Ðasefowo be woawoe le gbefã ɖem Mawu fe Fiaɖufe ŋuti nyanyuia


text: 1 Paulo, Kristo Yesu fe apostolo to Mawu fe lɔlɔ̃nu me, le agbe si ŋugbe wodo to Kristo Yesu dzi la nu,+2 le esia ŋlɔm na vinye lɔlɔ̃a Timoteo:+Amenuveve, nublanuikpɔkpɔ kple ŋutifafa si tso Mawu, Fofo la, kple Kristo Yesu mía Afetɔ gbɔ la, nanɔ kpli wò.3 Medaa akpe na Mawu, ame si metsɔ dzitsinya dzadzɛ le subɔsubɔdɔ kɔkɔe wɔm na, abe ale si tɔgbuinyewo wɔe ene, be nyemedzudzɔ ŋkuɖoɖo dziwò le nye kokofofowo me zã kple keli o.4 Ne meɖo ŋku wò aɖatsiwo dzi la, edzroam vevie be makpɔ wò, ale be dzidzɔ nayɔm fũu.5 Elabena meɖoa ŋku wò xɔse si me alakpa mele o,+ si nɔ mamawò Lois kple dawò Eunike me gbã, eye meka ɖe edzi be ele wò hã mewò, la dzi.6 Susu sia tae mele ŋku ɖom edzi na wò be, nàde dzo Mawu fe nunana si le mewò si nèxɔ esi meda nye asi ɖe dziwò la me.+7 Elabena Mawu mena vɔvɔ̃gbɔgbɔ mí o,+ ke ŋusẽ+ kple lɔlɔ̃ kpakple ŋuɖɔɖo fe gbɔgbɔ boŋ.8 Eya ta ŋu megakpe wò le ɖaseɖiɖi le mía Afetɔ la ŋu o,+ alo le nye, ame si nye gamenɔla le eta la ŋuti o, ke boŋ kpe fu le xaxa me faa+ le nya nyui la ta eye nàɖo ŋu ɖe Mawu fe ŋusẽ la ŋu.+9 Eɖe mí, eye wòkpe mí hena ame yɔyɔ kɔkɔe la,+ menye le míafe dɔwɔwɔwo ta o, ke boŋ le eya ŋutɔ fe tameɖoɖo kple amenuveve ta.+ Wona esia mí le Kristo Yesu me tso gbe aɖe gbe ke,10 ke azɔ la, wona wòdze fãa to mía Ðela, Kristo Yesu, fe ɖeɖefia la me,+ ame si ɖe ku ɖa+ gake wòna kekeli klẽ ɖe agbe+ kple magblemagblẽ+ dzi to nya nyui la dzi,+11 nya nyui si fe gbefãɖela kple apostolo kpakple nufiala woɖom.+12 Esia tae nye hã mele nu siawo fe fu kpem ɖo,+ gake ŋu mekpeam o.+ Elabena menya Ame si dzi mexɔ se, eye meka ɖe edzi be ate ŋu adzɔ nu si megblẽ ɖe efe asi me la ŋu va se ɖe ŋkeke ma dzi.+13 Yi edzi nàlé nya siwo le blibo,+ siwo nèse le gbɔnye kple xɔse kpakple lɔlɔ̃ si le Kristo Yesu me la fe kpɔɖeŋu me ɖe asi.14 Dzra nu nyui sia si míetsɔ de asi na wò to gbɔgbɔ kɔkɔe si le mía me dzi la ɖo nyuie.+15 Ènya esia, be ame siwo katã le Asia nutoa+ me la trɔ ɖa le ŋunye, ame siwo dome Figelo kple Hermogene hã le.16 Afetɔ la nekpɔ nublanui na Onesiforo+ fe afe la, elabena efa dzi nam enuenu, eye nye kɔsɔkɔsɔwo mekpe ŋu nɛ o.17 Ke boŋ esi wòva Roma la, eku kutri dim vevie hekpɔm.18 Afetɔ la nena Yehowa* nakpɔ nublanui nɛ le ŋkeke ma dzi. Subɔsubɔdɔ siwo katã wòwɔ le Efeso la, ènya wo nyuie.


text: 5 Gbe ɖeka Yesu le tsitre ɖe Genezaret-ta* la to, eye ameha la mimii ɖo hele Mawu fe Nya la sem.+2 Eye wòkpɔ tɔdziʋu eve le ta la to, ɖɔkplɔlawo do go le wo me hele wofe ɖɔwo kpalam.+3 Esi wòge ɖe tɔdziʋuawo dometɔ ɖeka, si nye Simon tɔ me la, ebia tso esi be wòakui ate ɖa le goa ŋu vie. Azɔ enɔ anyi ɖe tɔdziʋua me, eye wòde asi nufiafia amehawo me.4 Esi wòwu nufoa nu la, egblɔ na Simon be: “Ku ʋua yi afi si goglo, ne miaɖi miafe ɖɔawo aɖe lã.”5 Ke Simon ɖo eŋu nɛ be: “Nufiala, míeku kutri zã blibo la katã, ke míeɖe naneke o,+ gake maɖi ɖɔawo le wò nya la nu.”6 Eye esi woɖi ɖɔawo la, woɖe lã geɖe ale gbegbe be ɖeko wofe ɖɔawo de asi vuvu me.+7 Eya ta womia asi wo tɔ siwo le tɔdziʋu kemɛa me be woava kpe ɖe yewo ŋu, eye wova, eye woɖe lãwo de ʋu eveawo me woyɔ fũu, ale be wode asi toyiyi me.8 Esi Simon Petro kpɔ esia la, edze klo ɖe Yesu ŋkume gblɔ be: “Afetɔ, dzo le gbɔnye, elabena nu vɔ̃ wɔlae menye.”9 Elabe lã siwo woɖe la wɔ nuku na eya kple ame siwo katã le egbɔ,10 nenema kee wòwɔ nuku na Yakobo kple Yohanes, ame siwo nye Zebedeo viwo+ eye woganye Simon fe hadɔwɔlawo hã. Ke Yesu gblɔ na Simon be: “Mègavɔ̃ o. Tso fifia dzi la, ànɔ amewo ɖem agbagbee.”+11 Ale woku tɔdziʋuawo va ɖi go, eye wogblẽ nu sia nu ɖi hedze eyome.+12 Ɣebubuɣi esi wòle duawo dometɔ ɖeka me la, kpɔ ɖa, ŋutsu aɖe si anyidɔ* xɔ ŋuti katã na lae nye esi! Esi wòkpɔ Yesu la, etsyɔ mo anyi ɖe eŋkume heɖe kuku nɛ be: “Afetɔ, ne èlɔ̃ ko la, àte ŋu ana ŋutinye nakɔ.”+13 Ale wòdo asi ɖa ka asi eŋu gblɔ be: “Melɔ̃! Ŋutiwò nekɔ.” Enumake anyidɔ la vɔ nɛ.+14 Eye wòde se na amea be megagblɔe na ame aɖeke o. Egblɔ nɛ be: “Heyi nàtsɔ ɖokuiwò afia nunɔla, eye nàsa vɔ atsɔ akɔ ɖokuiwò ŋu abe ale si Mose de see ene,+ be wòanye kpeɖodzi na wo.”+15 Ke Yesu ŋuti nya le kakam ɖe edzi geɖe wu, eye ameha geɖewo va foa fu be yewoaɖo toe, eye wòada yewofe dɔwo na yewo.+16 Ke hã edzona yia gbedadafo ɖadoa gbe ɖa.17 Esi wònɔ nu fiam le ŋkeke mawo dometɔ ɖeka dzi la, Farisitɔwo kple Sefiala siwo tso Galilea kple Yudea kpakple Yerusalem duwo katã me la bɔbɔ nɔ afi ma; eye Yehowa* na ŋusẽe be wòada dɔ.+18 Eye kpɔ ɖa, ŋutsuwo kɔ lãmetututɔ aɖe ɖe aba dzi vɛ, eye wodze agbagba be yewoakɔe ava afi si Yesu le ahadae ɖe eŋkume.+19 Ke esi womekpɔ mɔ aɖeke kɔe ge ɖe xɔa me o le ameha ta la, wolia xɔ la tame, eye woɖiɖi ŋutsua kple aba la to xɔgbakpeawo dome ɖe ame siwo le Yesu ŋkume la dome.20 Esi wòkpɔ wofe xɔse la, egblɔ be: “Ŋutsu, wotsɔ wò nu vɔ̃wo ke wò.”+21 Enumake agbalẽfialawo kple Farisitɔwo de asi wo nɔewo biabia me be: “Ame kae nye esi le busunyawo gblɔm ale? Ame kae ate ŋu atsɔ nu vɔ̃ ake, ne menye Mawu ɖeka ko oa?”+22 Ke esi Yesu nya be wole tame bum alea la, ebia wo be: “Nu ka ŋu bum miele le miafe dziwo me?23 Kae bɔbɔ wu, be woagblɔ be, ‘Wotsɔ wò nu vɔ̃wo ke wò’ loo, alo be woagblɔ be, ‘Tso nàzɔ’?24 Ke be miadze sii be ŋusẽ le Amegbetɔvi la si be wòatsɔ nu vɔ̃wo ake le anyigba dzi . . .” egblɔ na lãmetututɔa be: “Mele egblɔm na wò be, Tso nàtsɔ wò aba, eye nàyi afewò me.”+25 Ale wòtso le wo ŋkume, tsɔ efe aba, eye wòɖo ta afe me hele Mawu kafum.26 Ewɔ nuku na wo katã ale gbegbe, eye vɔvɔ̃ ɖo wo, ale wokafu Mawu gblɔ be: “Míekpɔ nu wɔnukuwo egbea lo!”27 Ke le nu sia megbe la, edo go, eye wòkpɔ adzɔxɔla aɖe si ŋkɔe nye Lewi wòbɔbɔ nɔ adzɔxɔfe, eye wògblɔ nɛ be: “Dze yonyeme.”*+28 Eye wògblẽ nu sia nu ɖi tso dze eyome.29 Lewi ɖo kplɔ̃ gã aɖe nɛ le efe me, eye adzɔxɔla geɖe kple ame bubuwo le kplɔ̃a ŋu le nuɖufea kpli wo.+30 Eya ta Farisitɔwo kple wofe agbalẽfialawo lĩ liʋiliʋĩ hebia efe nusrɔ̃lawo be: “Nu ka tae mieɖua nu, eye mienoa nu kple adzɔxɔlawo kpakple nu vɔ̃ wɔlawo?”+31 Yesu ɖo eŋu na wo be: “Ame siwo le lãmesẽ me la mehiã gbedala o, negbe ame siwo le dɔ lém ko.+32 Menye ame dzɔdzɔewo yɔ gee meva o, ke boŋ nu vɔ̃ wɔlawo yɔ gee meva be woatrɔ dzi me.”+33 Wogblɔ nɛ be: “Yohanes fe nusrɔ̃lawo tsia nu dɔna edziedzi henɔa kokofofo dzi, eye Farisitɔwo fe nusrɔ̃lawo hã wɔna nenema ke, gake tɔwòwo ya ɖua nu noa nu.”+34 Yesu ɖo eŋu na wo be: “Ðe ŋugbetɔsrɔ̃ xɔlɔ̃wo atsi nu adɔ esime ŋugbetɔsrɔ̃ la le wo gbɔa?35 Ke ŋkekewo li gbɔna, esime woakplɔ ŋugbetɔsrɔ̃+ la adzoe le wo gbɔ; ekema woatsi nu adɔ le ŋkeke mawo me.”+36 Egado lo aɖe hã na wo be: “Ame aɖeke melãa awudziwui yeye tsɔ kaa awudziwui xoxo o. Ne ewɔe nenema la, yeyea fe kakɛa aho ɖa, eye masɔ ɖe awu xoxoa nu o.+37 Azɔ hã, ame aɖeke mekɔa wain yeye ɖe lãgbalẽgolo xoxowo me o. Ne ewɔe nenema la, wain yeye la ana goloawo nawó, eye wòafu gbe, eye lãgbalẽgoloawo dome agblẽ.38 Ke boŋ wokɔa wain yeye ɖe lãgbalẽgolo yeyewo me.39 Ame aɖeke menoa wain xoxo vɔ gadia yeyea o, elabena egblɔna be: ‘Xoxoa nyo.’”


text:
ÐE WOWƆEA?
Ale Si Wowɔ Ƒumelã Aɖewo Ƒe Gowo
ƑUMEBƆBƆWO fe gowo kple adzawo fe gowo (alo gatsufliwo) ye kpena ɖe wo ŋu wonɔa agbe le nɔnɔme sesẽwo me, eye wonɔa te ɖe ale si atsiafua nɔa wo nyamam la nu. Ale si wofe goawo kpɔa wo ta nyuie la ʋã mɔ̃ɖaŋununyalawo wole nu me kum tso wofe dzedzeme vovovoawo kple ale si goawo le ŋu kple susu be yewoata ʋu siwo woawɔ kple xɔ siwo woatu be woate ŋu akpɔ amewo ta.
Bu nya siawo ŋu kpɔ: Mɔ̃ɖaŋununyalawo lé ŋku ɖe goawo dometɔ eve siwo nye gbadzɛtɔ kple lɔbɔetɔ fe dzedzemewo ŋu.
Le gbadzɛtɔ gome la, wode dzesii be ale si fliwo tso efe nugbɔ va wu enu ɖe kpefea ye wɔe be ŋusẽ va le kpefea ŋu wu. Gake le lɔbɔetɔ gome la, ale si fliawo gɔdɔ̃ to eŋu wɔe be ŋusẽ va le efe nugbɔ si keke wu la ŋu. Le gbadzɛtɔ kple lɔbɔetɔ siaa gome la, zi geɖea ne nane lɔ goa la, sesẽfea kpɔa eta si wɔnɛ be nu vevi mewɔa lã si le goa me la o.
Numekulawo hã do fumelã siawo fe go kple esiwo ɖi esiawo siwo wowɔ le kɔmpiuta dzi la kpɔ. Nu si wova de dzesii ye nye be, ale si wowɔ fumelã siawo fe gowo nukutɔe la na wosesẽ wu esiwo wowɔ le kɔmpiuta dzi la zi gbɔ zi eve.
Esi agbalẽ aɖe (Scientific American) nɔ nu fom tso nu siwo ŋu woke ɖo le numekukua me ŋu la, egblɔ be: “Ne èva le ʋu siwo wowɔ ɖe fumelã siawo fe go fe nɔnɔme nu fe ɖe kum gbe ɖeka la, anya kpɔ ŋutɔ eye àkpɔe be ɖe wowɔe be wòakpɔ emenɔlawo ta.”
Nu kae nèsusu? Ðe fumelã siawo fe goawo dzɔ le wo ɖokui sia? Alo Wɔla lae wɔea?


text: 1 Israel-fia+ Salomo,+ David+ vi, fe lododowoe nye esiawo:2 Ne woadze nunya+ eye woaxɔ amehehe;Ne woase nya goglowo gɔme;3 Ne woaxɔ hehe+ si naa gɔmesese deto sua ame si,Ne woawɔ nu dzɔdzɔe,+ abu nuwo ŋu nyuie*+ ahawɔ nu si le etefe;*4 Ne ame makpɔnutefewo nadze aɖaŋu;+Ne ɖekakpui nadze nunya eye tamebubuŋutete+ nasu esi.5 Nunyala asee, eye wòasrɔ̃ nu geɖe akpee;+Eye nugɔmesela axɔ mɔfiame nyuitɔwo,*+6 Ne wòase lododowo, abebubuwo,Nunyalawo fe nyawo kple wofe adzowo gɔme.+7 Yehowa vɔvɔ̃e nye sidzedze fe gɔmedzedze.+Bometsilawoe doa vlo nunya kple amehehe.+8 Vinye, se fofowò fe amehehe,+Eye mègagbe dawò fe nufiame*+ o.9 Elabena sefofotsihe dzeani wònye na wò ta+Kple kɔgɛ nyui na wò kɔ.+10 Vinye, ne nu vɔ̃ wɔlawo le nuwò blem la, mègalɔ̃ ɖe edzi o.+11 Ne wogblɔ be: “Yi kpli mí.Na míade xa akɔ ʋu ɖi.Na míanɔ adeklo dzi ɖe ame maɖifɔwo ŋu dzro ko.12 Na míami wo agbagbee abe ale si Tsiẽfe* mia amee ene,Míami wo bliboe abe ale si wònɔna na ame siwo yina aʋli me ene.13 Na míaxɔ wofe nu veviwo katã;Míatsɔ aboyonu ayɔ míafe xɔwo me taŋ.14 Va wɔ ɖeka kpli mí,*Ale be míama nu siwo míeda adzoe la sɔsɔe.”*15 Vinye, mègayi kpli wo o.Mègaɖo afɔ wofe tofewo o,+16 Elabena wofe afɔ tsɔna ɖe nu vɔ̃ɖi wɔwɔ ŋu;Eye wozãna ɖe ʋukɔkɔɖi ŋu.+17 Ne woɖo ɖɔ ɖi na xevi le xevia ŋkume la, dzodzroe.18 Esia tae ame siawo dea xa ɖi ɖe ʋukɔkɔɖi ŋu ɖo;Wobena be yewoaɖe amewo fe agbe* ɖa.19 Aleae ame siwo katã dia viɖe foɖi la fe mɔwo le,Ke viɖe foɖi la aɖe ame siwo fe asi su edzi la fe agbe* ɖa.+20 Nunya vavãtɔ+ le ɣli dom le kpɔdomee.+Efe gbe le dzi dem le ablɔwo me.+21 Ele ɣli dom le ablɔ siwo dzi zinyenye le la fe dzogoe dzi.*Ele gbɔgblɔm le dua fe agbowo nu be:+22 “Va se ɖe ɣekaɣi mi ame manyanuwo mianɔ numanyamanya dzi?Va se ɖe ɣekaɣi mi fewuɖulawo mianɔ dzidzɔ kpɔm ɖe fewuɖuɖu ŋu?Eye va se ɖe ɣekaɣi mi bometsilawo mianɔ fu lém sidzedze?+23 Nye mokaname neʋã mi.*+Ekema matrɔ nye gbɔgbɔ akɔ ɖi na mi;Mana mianya nye nyawo.+24 Esi meyɔ mi gake miegbe,Meke nye abɔwo me na mi gake mia dometɔ aɖeke mede nu eme nam o,+25 Miedo toku nye aɖaŋuɖoɖowo katã,Eye miegbe nye mokanamewo.26 Nye hã mako nu ne vɔ̃ dzɔ ɖe mia dzi;Maɖe alɔme le mia ŋu ne nu si dzia ŋɔ na mi la dzɔ,+27 Ne nu si dzia ŋɔ na mi la va mia dzi abe ahom ene,Ne vɔ̃ ɖi kpe mi abe ahomya ene,Eye hiã kple xaxa tu mi.28 Ɣemaɣi la, woayɔm gake nyematɔ o;Woadim vevie gake womakpɔm o,+29 Elabena wolé fu sidzedze,+Eye wometia Yehowa vɔvɔ̃ o.+30 Wogbe nye aɖaŋuɖoɖowo;Wodo vlo nye mokanamewo katã.31 Eya ta woakpɔ wofe nuwɔnawo me tsonuwo,*+Eye wofe adaŋudedewo* ayɔ ko na wo.32 Elabena ame makpɔnutefewo la, wofe tosesẽe awu wo,Eye bometsilawo ya, kakaɖeameɖokuidzie atsrɔ̃ wo.33 Ke ame si ɖoa tom la, anɔ anyi dedie,+Aɖe dzi ɖi, eye vɔ̃ madzi ŋɔ nɛ o.”+


text:
Kristotɔ Akpaɖekedzimadelawo Le Ŋkeke Mamlɛawo Me
Kristotɔ Akpaɖekedzimadelawo Le Ŋkeke Mamlɛawo Me
“Womenye xexeame fe akpa aɖeke o, abe alesi nye hã nyemenye xexeame fe akpa aɖeke o ene.”—YOHANES 17:16, NW.
1, 2. Nya kae Yesu gblɔ tso eyomedzelawo fe fomedodo kple xexeame ŋu, eye biabia kawoe efe nyaawo fɔ ɖe te?
LE ZÃ mamlɛa le Yesu fe agbenɔnɔ abe amegbetɔ deblibo ene me la, edo gbe legbee aɖe ɖa efe nusrɔ̃lawo se. Esi wònɔ gbea dom ɖa la, egblɔ nya aɖe si ɖɔ Kristotɔ vavãwo katã fe agbenɔnɔ. Esi wònɔ nu fom tso eyomedzelawo ŋu la, egblɔ be: “Metsɔ wò nya la na wo gake xexeame lé fu wo elabena womenye xexeame fe akpa aɖeke o, abe alesi nye hã nyemenye xexeame fe akpa aɖeke o ene. Nyemele biabiam be, naɖe wo tso xexeame o, ke boŋ bena, nadzra wo ɖo tso vɔ̃ɖitɔ la si me. Womenye xexeame fe akpa aɖeke o, abe alesi nye hã nyemenye xexeame fe akpa aɖeke o ene.”—Yohanes 17:14-16, NW.
2 Yesu gblɔ zi eve sɔŋ be ye yomedzelawo menye xexeame fe akpa aɖeke o. Gawu la, vovototo ma ahe nyafoɖeamenuwo vɛ—xexeame alé fu wo. Ke hã, mele be dzidzi nafo Kristotɔwo o; Yehowa akpɔ wo ta. (Lododowo 18:10; Mateo 24:9, 13) Le Yesu fe nyaawo ta la, anyo be míabia be: ‘Nukatae Kristotɔ vavãwo menye xexeame fe akpa aɖeke ɖo o? Nukae xexeame fe akpa aɖeke manyemanye fia? Ne xexeame lé fu Kristotɔwo la, aleke wobua xexeamee? Vevietɔ la, aleke wobua xexeame fe dziɖuɖuwoe?’ Alesi Ŋɔŋlɔawo ɖo biabia siawo ŋui le vevie elabena eka mí katã.
“Mawu me Míetso”
3. (a) Nukae ɖea mí ɖe vovo tso xexeame ŋu? (b) Kpeɖodzi kae li si fia be ‘vɔ̃ɖitɔ la fe ŋusẽ tee’ xexeame le?
3 Susu ɖeka si ta míenye xexeame fe akpa aɖeke o enye fomedodo kplikplikpli si le mía kple Yehowa dome. Apostolo Yohanes ŋlɔ bena: “Míenyae bena, Mawu me míetso, eye xexeme blibo la katã le vɔ̃ɖitɔ la me.” (Yohanes I, 5:19) Nya siwo Yohanes gblɔ tso xexeame ŋu la nye nyatefe matrɔmatrɔ. Aʋawɔwɔ, nuvlowɔwɔ, ŋutasesẽ, ameteteɖeanyi, anukwaremaɖimaɖi, kple agbegbegblẽnɔnɔ si do agbogbo egbea nye Satana fe ŋusẽkpɔɖeamedzi fe kpeɖodzi, ke menye Mawu tɔ o. (Yohanes 12:31; Korintotɔwo II, 4:4; Efesotɔwo 6:12) Ne ame aɖe va zu Yehowa Ðasefo la, makpɔ gome le nuwɔna gbegblẽ mawo me alo ada asi ɖe wo dzi o, eye ema ana manye xexeame fe akpa aɖeke o.—Romatɔwo 12:2; 13:12-14; Korintotɔwo I, 6:9-11; Yohanes I, 3:10-12.
4. Mɔ kawo nue míeɖenɛ fiana le be míenye Yehowa tɔ?
4 Yohanes gblɔ be to vovo na xexeame la, Kristotɔwo ya ‘tso Mawu me.’ Amesiame si tsɔ eɖokui ɖe adzɔgbe na Yehowa la nye etɔ. Apostolo Paulo gblɔ be: ‘Ne míele agbe la, míele agbe na Yehowa, eye ne míeku la, míeku na Yehowa. Eyata ne míele agbe alo míeku o, Yehowa tɔ míenye.’ (Romatɔwo 14:8; Psalmo 116:15) Esi míenye Yehowa tɔ ta la, eya ɖeka koe míesubɔna. (Mose II, 20:4-6) Esia ta Kristotɔ vavã metsɔa eɖokui kea xexeme taɖodzinu aɖeke o. Eye togbɔ be edea bubu dukɔtefenɔnuwo ŋu hã la, metoa nuwɔna me dea ta agu na wo loo alo dea ta agu na wo le dzime o. Le nyatefe me la, medea ta agu na kamedefefewɔla xɔŋkɔwo alo egbeŋkekea me legba bubuwo o. Ke hã, edea bubu gome si le ame bubuwo si be woawɔ nusi dze wo ŋu la ŋu, gake Wɔla la koe wòdea ta agu na. (Mateo 4:10; Nyaɖeɖefia 19:10) Esia hã na wòɖe vovo tso xexeame ŋu.
“Nye Fiaɖufe Metso Xexe sia me O”
5, 6. Aleke Mawu fe fiaɖufea teviwo nyenye ɖe mí ɖe vovo tso xexeame ŋui?
5 Kristotɔwo nye Kristo Yesu yomedzelawo kple Mawu fe Fiaɖufe teviwo, si hã na womenye xexeame fe akpa aɖeke o. Esi Yesu nɔ Pontio Pilato ŋkume wònɔ ʋɔnu drɔ̃mee la, egblɔ be: “Nye fiaɖufe metso xexe sia me o; nye fiaɖufe, ɖe wòtso xexe sia me la, ne nye dɔlawo aʋli tanye, bena womagadem asi na Yudatɔwo o; ke azɔ la nye fiaɖufe metso afisia o.” (Yohanes 18:36) Fiaɖufea dzie woato akɔ Yehowa fe ŋkɔ ŋu, aʋli efe dziɖulanyenye ta, eye woawɔ efe lɔlɔ̃nu le anyigba dzi abe alesi wòle le dzifo ene. (Mateo 6:9, 10) Le Yesu fe subɔsubɔdɔa katã me la, eɖe gbefã Fiaɖufea ŋuti nya nyui eye wògblɔ be ye yomedzelawo aɖe gbefãe vaseɖe nuɖoanyi sia fe nuwuwu ke. (Mateo 4:23; 24:14) Le fe 1914 me la, Nyaɖeɖefia 11:15 me nyagblɔɖinyawo va eme be: “Xexemefiaɖufe la trɔ zu mía Afetɔ kple efe Kristo la tɔ, eye wòaɖu fia tso mavɔ me yi ɖe mavɔ me.” Etefe madidi o la, Dzifofiaɖufe ma koe aɖu fia ɖe amefomea dzi. (Daniel 2:44) Ɣeyiɣi aɖe ava, esime woazi xexeame fe dziɖulawo gɔ̃ hã dzi be woana ta efe ŋusẽ.—Psalmo 2:6-12.
6 Esiawo katã ɖoa ŋku edzi na mí egbea be Mawu fe Fiaɖufea teviwoe Kristotɔ vavãwo nye, eye wowɔna ɖe Yesu fe nuxlɔ̃ame be ‘woadi mawufiaɖufea kple efe dzɔdzɔenyenye gbãgbiagbã’ la dzi. (Mateo 6:33) Ema menaa wogbea anukwareɖiɖi na dukɔ si me wole la o, gake eɖea wo ɖe vovo tso xexeame ŋu le gbɔgbɔ me. Kristotɔwo fe dɔ vevitɔ egbea, abe alesi wònɔ le fe alafa gbãtɔ me ene, enye be ‘woaɖi ɖase le Mawu fe fiaɖufea ŋuti tsitotsito.’ (Dɔwɔwɔwo 28:23) Ŋusẽ mele amegbetɔ dziɖuɖu aɖeke si be wòado kplamatse dɔ ma si Mawu de wo si la o.
7. Nukatae Kristotɔ vavãwo medea akpa aɖeke dzi o, eye aleke woɖe esia fiae?
7 Le ɖekawɔwɔ me kple Yehowa tɔ nyenye, kple Yesu yomedzelawo nyenye kpakple Mawu fe Fiaɖufea teviwo nyenye la, Yehowa Ðasefowo mede nu fe alafa 20 kple alafa 21 lia me dukɔmevi kple dukɔwo dome ʋawo me o. Womede akpa aɖeke dzi, tsɔ tu ɖe ame aɖeke ŋu, hekaka xexeme nukpɔsusu aɖeke o. Le xɔse ɖeɖe fia nukutɔe le tsitretsiɖeŋu siwo dze abe ɖe womate ŋu anɔ te ɖe wo nu o ene me la, wowɔ ɖe gɔmeɖose si woɖe fia Nazi dziɖulawo le Germany le fe 1934 me dzi, be: “Míedea nu dunyahenya aɖeke me o, gake míetsɔ mía ɖokui katã ɖe adzɔgbee na Mawu fe fiaɖufe si le Kristo efe Fia te la. Míawɔ nu vevi alo agblẽ nu le ame aɖeke ŋu o. Míadi be míanɔ ŋutifafa me ahawɔ nyui na amewo katã ne mɔnukpɔkpɔa su mía si.”
Kristo fe Amedɔdɔwo Kple Dɔtsɔlawo
8, 9. Mɔ ka nue Yehowa Ðasefowo nye amedɔdɔwo kple dɔtsɔlawo le egbea, eye aleke esia kpɔa ŋusẽ ɖe wofe fomedodo kple dukɔwo dzii?
8 Paulo yɔ eɖokui kple ehati Kristotɔ amesiaminawo be ‘amedɔdɔwo le Kristo tefe, abe ɖe Mawu le nu xlɔ̃m to yewo dzi ene.’ (Korintotɔwo II, 5:20; Efesotɔwo 6:20) Tso keke fe 1914 me ke la, woate ŋu ayɔ Kristotɔ amesiaminawo wòasɔ be Mawu-fiaɖufea, si fe “viwo” wonye la, fe amedɔdɔwo. (Mateo 13:38; Filipitɔwo 3:20; Nyaɖeɖefia 5:9, 10) Tsɔ kpe ɖe eŋu la, Yehowa ɖe “alẽ bubuwo” fe ‘ameha gã aɖe,’ siwo nye Kristotɔ siwo si anyigbadzinɔnɔ fe mɔkpɔkpɔ le la tso dukɔwo me, be woado alɔ amesiaminawo le dɔ si gbe wodɔ wo ɖo la wɔwɔ me. (Nyaɖeɖefia 7:9; Yohanes 10:16) Woate ŋu ayɔ ‘alẽ bubu’ siawo be Mawu-fiaɖufea fe “dɔtsɔlawo.”
9 Amedɔdɔ kple efe dɔwɔhatiwo medea nu dukɔ si me wole subɔsubɔm le fe nyawo me o. Nenema ke Kristotɔwo medea nu xexeame dukɔwo fe dunyahenyawo me o. Womedea dukɔ, amefomevi, habɔbɔ, alo asitsahabɔbɔ aɖeke dzi alo tsia tre ɖe eŋu o. (Dɔwɔwɔwo 10:34, 35) Ke boŋ wowɔa “nu nyui na amesiame.” (Galatiatɔwo 6:10) Yehowa Ðasefowo fe akpaɖekedzimademade fia be ame aɖeke mate ŋu agbe wofe gbedasia ahagblɔ be wole amefomevi, dukɔ, alo to aɖe me tɔwo fe futɔwo dzi tae yegbe ɖo wòasɔ o.
Lɔlɔ̃ Dea Dzesi Wo
10. Aleke gbegbee lɔlɔ̃ nye nu vevi na Kristotɔe?
10 Tsɔ kpe ɖe nya siwo míegblɔ va yi ŋu la, Kristotɔwo medea nu xexeame fe nyawo me o le woa kple wo nɔvi Kristotɔwo bubuwo dome fomedodo ta. Yesu gblɔ na eyomedzelawo be: “Esia me amewo katã woanyae le bena, nye nusrɔ̃lawo mienye, ne lɔlɔ̃ le mia dome.” (Yohanes 13:35) Kristotɔnyenye fe akpa vevi aɖee nɔvilɔlɔ̃ nye. (Yohanes I, 3:14) Esi wòlɔ fomedodo si le Kristotɔ kpakple Yehowa kple Yesu dome ɖe eme ta la, woa kple Kristotɔ bubuwo dome fomedodo le kplikplikpli. Menye hame si me wòle me tɔwo koe wòlɔ̃na o. Elɔ̃a ‘nɔviawo fe xexeame katã fe habɔbɔa.’—Petro I, 5:9.
11. Aleke lɔlɔ̃ si le Yehowa Ðasefowo me na wo nɔewo kpɔ ŋusẽ ɖe wofe agbenɔnɔ dzii?
11 Egbea la, Yehowa Ðasefowo ɖea wofe nɔvilɔlɔ̃ fiana to Yesaya 2:4 me nyawo dziwɔwɔ me: “Woatsɔ wofe yiwo atu kodziwoe, eye woatsɔ wofe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.” Esi wònye Yehowae fiaa nu Kristotɔ vavãwo ta la, wole ŋutifafa me kple Mawu kpakple wo nɔewo. (Yesaya 54:13) Esi wolɔ̃ Mawu kple wo nɔviwo ta la, nunya manɔ eme be woatsɔ tu ɖe wo hati Kristotɔwo—alo ame bubu aɖeke—ŋu le dukɔ bubuwo me o. Ŋutifafa kple ɖekawɔwɔ si le wo dome nye wofe tadedeagu fe akpa vevi aɖe, si ɖenɛ fiana be Mawu fe gbɔgbɔ le wo dzi nyatefe. (Psalmo 133:1; Mixa 2:12; Mateo 22:37-39; Kolosetɔwo 3:14) ‘Wodia ŋutifafa eye wotiaa eyome’ esi wonyae be “Yehowa fe ŋkuwo le ame dzɔdzɔewo ŋu” ta.—Psalmo 34:15, 16.
Alesi Kristotɔwo Bua Xexeamee
12. Nɔnɔme kae Yehowa ɖe fia xexeame si Yehowa Ðasefowo srɔ̃na, eye le mɔ ka nu?
12 Yehowa drɔ̃ fɔbuʋɔnu xexe sia xoxo, gake mekpɔ drɔ̃ ʋɔnu ame ɖekaɖekawo le eme haɖe o. Ato Yesu dzi awɔ ema le Eya ŋutɔ fe ɣeyiɣiɖoɖi dzi. (Psalmo 67:4, 5; Mateo 25:31-46; Petro II, 3:10) Ke hã, eɖe lɔlɔ̃ gã aɖe fia amefomea. Etsɔ efe Tenuvi gɔ̃ hã na bena mɔnukpɔkpɔ nasu amesiame si be wòakpɔ agbe mavɔ. (Yohanes 3:16) Esi míenye Kristotɔwo ta la, míesrɔ̃a Mawu fe lɔlɔ̃ la to mɔnuɖoɖo siwo Mawu wɔ hena ɖeɖekpɔkpɔ la gbɔgblɔ na amewo me, ne wogbea míafe nyawo zi geɖe hã.
13. Aleke wòle be míabu xexeame dziɖulawoe?
13 Aleke wòle be míabu xexeame dziɖulawoe? Paulo ɖo nyabiase ma ŋu esime wòŋlɔ bena: “Amesiame nabɔbɔ eɖokui na dziɖuɖu, siwo ŋusẽ li na. Elabena dziɖuɖu aɖeke meli o, negbe esi tso Mawu gbɔ ko; ke dziɖuɖu, siwo li la, Mawue ɖo wo anyi.” (Romatɔwo 13:1, 2) Amegbetɔwo le ŋusẽnɔfe (siwo lolo alo le sue ne wotsɔe sɔ kple wo nɔewo, gake mede Yehowa tɔ nu gbeɖegbeɖe o) si “seɖofe li na” esi Ŋusẽkatãtɔ la ɖe mɔ na wo ta. Kristotɔ bɔbɔa eɖokui na dziɖuɖu elabena ema nye efe toɖoɖo Yehowa fe akpa aɖe. Ke ne amegbetɔdziɖuɖu fe nudidiwo tsi tre ɖe Mawu tɔ ŋu ya ɖe?
Mawu fe Se Kple Kaisaro Tɔ
14, 15. (a) Aleke Daniel wɔ fo asa na gege ɖe nya me le toɖoɖo fe nyaa mee? (b) Tiatia kae Hebri-vi etɔ̃awo wɔ esi womate ŋu afo asa na nya me ɖoɖo le toɖoɖo fe nyaa me o?
14 Daniel kple efe zɔhɛ etɔ̃awo ɖo alesi woada asɔ le amegbetɔdziɖuɖuwo fe se kple Mawu tɔ dziwɔwɔ me fe kpɔɖeŋu nyui aɖe ɖi. Esi Hebri-ɖekakpuivi eneawo nɔ aboyo me le Babilon la, wowɔ dukɔ ma fe sewo dzi si na wotia wo enumake hena hehe tɔxɛ aɖewo xɔxɔ. Esi Daniel kpɔe dze sii be hehexɔxɔa ate ŋu akplɔ yewo ade Yehowa fe Se dzi dada me la, elé nya la kpɔ kple ɖoɖoa nu nɔla. Esia na wowɔ ɖoɖo tɔxɛwo le bubudede Hebri-vi eneawo fe dzitsinya ŋu ta. (Daniel 1:8-17) Yehowa Ðasefowo srɔ̃a Daniel fe kpɔɖeŋu ne wotsɔ aɖaŋudzedze ɖe wofe nukpɔsusuwo me na dɔnunɔlawo bena woafo asa na gege ɖe kuxiwo me madzemadzee.
15 Gake ɣebubuɣi la, womegate ŋu fo asa na ɖokuibɔbɔ ŋuti nyafoɖeamenu o. Babilon-fia wɔ legba kɔkɔ aɖe ɖe Dura-bali me hede se na amegãwo kple nutome dzikpɔlawo be woafo fu hena eŋukɔkɔ. Ɣemaɣi la, woɖo Daniel xɔlɔ̃ etɔ̃awo Babilon nutome dzikpɔlawoe, eyata sededea lɔ woawo hã ɖe eme. Esi wɔnaa ɖo akpa aɖe la, ehiã be takpelaawo katã nabɔbɔ ade ta agu na legba la. Gake Hebri-viawo nyae be nusia tsi tre ɖe Mawu fe se ŋu. (Mose V, 5:8-10) Eyata esi amesiame bɔbɔ de ta agu la, woawo ya kpɔtɔ nɔ tsitre. Esi wogbe toɖoɖo fia fe sededea ta la, wodze ŋgɔ ku dziŋɔ aɖe, eye nukumɔ aɖe ko dzie woato aɖe wofe agbe; gake wotiae be yewoaku tsɔ wu be yewoagbe toɖoɖo Yehowa.—Daniel 2:49–3:29.
16, 17. Nya kae apostoloawo gblɔ esi wode se na wo be woadzudzɔ gbefãɖeɖe, eye nukatae?
16 Le fe alafa gbãtɔ me la, wokplɔ Yesu Kristo fe apostolowo va Yuda-nunɔlawo ŋkume le Yerusalem hede se na wo be woadzudzɔ gbefãɖeɖe le Yesu fe ŋkɔa dzi. Aleke wowɔ nui? Yesu de dɔ asi na wo be woawɔ dukɔwo katã, si me Yudea hã le, me tɔwo woanye nusrɔ̃lawo. Egblɔ na wo hã be woanye yefe ɖaseɖilawo le Yerusalem kple xexeame fe akpa kpɔtɔeawo. (Mateo 28:19, 20; Dɔwɔwɔwo 1:8) Apostoloawo nya be nusi Mawu di be yewoawɔ ŋuti see Yesu de na yewo. (Yohanes 5:30; 8:28) Eyata wogblɔ be: “Ele be, [míabu] Mawu awu amewo.”—Dɔwɔwɔwo 4:19, 20; 5:29.
17 Menye aglãe apostoloawo dze o. (Lododowo 24:21) Gake esi dziɖula siwo nye amegbetɔwo de se na wo be woagawɔ Mawu fe lɔlɔ̃nu o la, nya si wogblɔ koe nye be ‘Ele be yewoaɖo to Mawu, menye amegbetɔ o.’ Yesu gblɔ be ele be míatsɔ nusi nye ‘Kaisaro tɔ na Kaisaro, eye nusi nye Mawu tɔ na Mawu.’ (Marko 12:17) Ne míegbe wɔwɔ ɖe Mawu fe se dzi le amegbetɔ aɖe fe gbeɖeɖe ta la, ke míele nusi nye Mawu tɔ la tsɔm na amegbetɔ. Ðe ema tefe la, míexea nusianu si fe fe si míenyi le Kaisaro ŋu la nɛ, gake míedea dzesii be Yehowa fe ŋusẽe fo ɖesiaɖe ta. Eyae nye Xexeame Katã fe Dziɖulagã, Wɔla la, si nye ŋusẽwo katã Tsofe.—Nyaɖeɖefia 4:11.
Míanɔ Te Sesĩe
18, 19. Tsitrenɔnɔ sesĩe fe kpɔɖeŋu nyui kae mía nɔvi geɖe ɖo, eye aleke míate ŋu asrɔ̃ wofe kpɔɖeŋuae?
18 Le ɣeyiɣi siawo me la, xexeame dziɖuɖu akpa gãtɔ lɔ̃ ɖe Yehowa Ðasefowo fe akpaɖekedzimademadea dzi, eye míekpɔa ŋudzedze ɖe esia ŋu. Gake le dukɔ aɖewo me la, Ðasefowo dzea ŋgɔ tsitretsiɖeŋu sesẽwo. Le fe alafa 20 lia katã me va ɖo fifia la, mía nɔviŋutsu kple nɔvinyɔnu aɖewo ʋli kalẽtɔe, hele “xɔse fe ʋiʋli nyui la” ʋlim le gbɔgbɔmegɔmesese nu.—Timoteo I, 6:12.
19 Aleke míate ŋu anɔ te sesĩe abe woamawo ene? Gbã la, míeɖoa ŋku edzi be ele be míakpɔ mɔ na tsitretsiɖeŋu. Mele be míaɖi vo alo wòawɔ nuku na mí ne wotsi tre ɖe mía ŋu o. Paulo xlɔ̃ nu Timoteo be: “Amesiwo katã dina be, yewoanɔ agbe ɖe mawusosroɖa nu le Kristo Yesu me la, woati woawo hã yome tsã.” (Timoteo II, 3:12; Petro I, 4:12) Le xexe si me Satana kpɔ ŋusẽ ɖe nuwo dzi le me la, nukatae míado go tsitretsiɖeŋu o? (Nyaɖeɖefia 12:17) Zi alesi míeyi edzi lé nutefewɔwɔ me ɖe asi la, ame aɖewo anɔ anyi godoo siwo ‘míafe nu awɔ nuku na eye woayi edzi anɔ busunyawo gblɔm ɖe mía ŋu.’—Petro I, 4:4.
20. Nyatefenya doŋusẽame kawo dzie woɖo ŋkui na mí?
20 Evelia, míeka ɖe edzi be Yehowa kple efe dɔlawo akpe ɖe mía ŋu. Abe alesi Elisa si nɔ anyi le blema gblɔ ene la, “amesiwo le mía dzi la, sɔ gbɔ wu amesiwo le wo dzi.” (Fiawo II, 6:16; Psalmo 34:8) Anye be Yehowa ŋutɔ fe tameɖoɖo nyui aɖe tae wòɖe mɔ be tsitretsiɖeŋulawo fe nyafoɖeamenu nayi edzi hena ɣeyiɣi aɖe ɖo. Ke hã ana ŋusẽ si míehiã atsɔ anɔ te ɖe wo nui la mí ɣesiaɣi. (Yesaya 41:9, 10) Wowu ame aɖewo, gake ema medoa vɔvɔ̃ na mí o. Yesu gblɔ be: “Migavɔ̃ amesiwo wua ŋutilã gake womete ŋu wua luʋɔ la o, ke boŋ mivɔ̃ amesi ate ŋu atsrɔ̃ luʋɔ kple ŋutilã siaa le [Gehenna, NW ].” (Mateo 10:16-23, 28) “Amedzrowo kple mɔzɔlawo” koe míenye le nuɖoanyi sia me. Míezãa míafe ɣeyiɣi le afisia ɖe nusi míawɔ míafe “asi nasu agbe vavã la,” si nye agbe mavɔ le Mawu fe xexe yeyea me dzi ŋu. (Petro I, 2:11; Timoteo I, 6:19) Zi alesi míeyi edzi le nutefe wɔm na Mawu la, amegbetɔ aɖeke mate ŋu axɔ tefeɖoɖo ma le mía si o.
21. Nukae wòle be míalé ɖe susu me ɣesiaɣi?
21 Eyata mina míaɖo ŋku fomedodo xɔasi si le mía kple Yehowa Mawu dome dzi. Mina míakpɔ ŋudzedze ɖe yayra si wònye be míenye Kristo yomedzela kple Fiaɖufea teviwo la ŋu ɣesiaɣi. Mina míalɔ̃ mía nɔviwo tso dzi blibo me, eye mina dzi nadzɔ mí le lɔlɔ̃ si woɖena fiaa mí ɣesiaɣi la ta. Ƒo wo katã ta la, mina míawɔ ɖe hakpala la fe nyawo dzi be: “Kpɔ mɔ na Yehowa, sẽ ŋu, eye nalé dzi ɖe fo! Ẽ, kpɔ mɔ na Yehowa!” (Psalmo 27:14; Yesaya 54:17) Ekema míanɔ te sesĩe akpɔtɔ alé míafe mɔkpɔkpɔa me ɖe asi, abe Kristotɔ gbogbo siwo nɔ anyi do ŋgɔ na mí ene—anye Kristotɔ nutefewɔla akpaɖekedzimadela siwo menye xexeame fe akpa aɖeke o.
Àte Ŋu Aɖe Wo Mea?
• Aleke míafe fomedodo kple Yehowa ɖe mí ɖe vovo tso xexe sia me ŋui?
• Esi míenye Mawu fe Fiaɖufea teviwo ta la, aleke míedea akpa aɖeke dzi le xexe sia mee o?
• Mɔ kawo nue lɔlɔ̃ na mía nɔviwo naa míedea akpa aɖeke dzi o, eye wòɖea mí ɖe vovo tso xexeame ŋui le?
[Biabiawo]
[Nɔnɔmetata si le axa 15]
Aleke mía ɖokui bɔbɔ ɖe Mawu fe Fiaɖufea te kpɔa ŋusẽ ɖe míafe fomedodo kple xexeame dzii?
[Nɔnɔmetata si le axa 16]
Hutu kple Tutsi tɔ tsɔ dzidzɔ le dɔ wɔm ɖekae
[Nɔnɔmetata si le axa 17]
Nɔvi Kristotɔ siwo nye Yudatɔwo kple Arabtɔwo
[Nɔnɔmetata si le axa 17]
Serbia, Bosnia, kple Croatia Kristotɔwo dea ha kple wo nɔewo
[Nɔnɔmetata si le axa 18]
Nukae nye nu nyuitɔ si wòle be míawɔ ne dziɖulawo de se na mí be míada Mawu fe se dzi?


text:
Gblɔ Na Wo Be Melɔ̃ Wo
Mesusui be nu si le vevie na amegbetɔfome la enye be, wòanya lɔlɔ̃ si Mawu ɖo nɛ tɔxɛ. Esia enye gɔmesese nyuitɔ ɖoɖo na kadede menɔnɔ kple Mawu hena dziɖuɖu na xɔse fe agbenɔnɔ na kristotɔ. Menye ŋutilã fe gɔmesese na Mawu fe lɔlɔ̃ lae hiã na mí o. Boŋ kadede me nɔnɔ nyuie kple Mawu tso dzime lae hiã. Gbɔgbɔ kɔkɔe la ɖeka koe ate ŋu ana, eya ŋutɔe le ewɔ ge le esi me míele ŋugblẽ dem le efe lɔlɔ̃ la ŋuti me, le dzesidede Mawu fe lɔlɔ̃ le míafe agbenɔnɔwo me la, nàdi kedede menɔnɔ le numekuku me to Mawunya ŋɔŋlɔ kple gbedodoɖawo me.


text: 5 Gake dukɔ la kple wo srɔ̃wo fa konyi vevie ɖe wo nɔvi Yudatɔwo fe nuwɔna ta.+2 Ame aɖewo gblɔ be: “Mía kple mía viŋutsuwo kple mía vinyɔnuwo míesɔ gbɔ. Ehiã be míakpɔ nu aɖu anɔ agbe.”3 Ame aɖewo hã gblɔ be: “Míetsɔ míafe agblewo, míafe waingblewo kple míafe afewo le awɔba ɖom hafi le nu kpɔm le ɖuɖum le dɔŋɔli sia.”4 Eye ame bubuwo hã gblɔ be: “Ðe míedo ga hafi xe adzɔ na fia la ɖe míafe agblewo kple míafe waingblewo ta.+5 Evɔ ɖeko míafe ŋutilã le abe mía nɔviwo tɔ ene, eye mía viwo le abe wo viwo ene; gake kpɔ ɖa, ele na mí be míatsɔ mía viŋutsuwo kple mía vinyɔnuwo awɔ kluviwoe, eye mía vinyɔnu aɖewo zu kluviwo+ xoxo. Evɔ wɔna aɖeke mele mía ŋu ne míatsi nu sia nu o, elabena míafe agblewo kple míafe waingblewo zu ame bubuwo tɔ keŋ.”6 Esi mese wofe ɣli kple nya siawo la, dɔme vem ŋutɔ.7 Eya ta mede ŋugble tso nya siawo ŋu, eye mehe nya ɖe bubumeawo kple dumegãwo fe kpeɖeŋutɔawo ŋu hegblɔ na wo be: “Mia dometɔ ɖe sia ɖe le deme* biam tso eya ŋutɔ nɔvia si.”+Azɔ hã, meyɔ takpekpe gã aɖe le woawo ta.8 Eye megblɔ na wo be: “Míedze agbagba ale si míate ŋui gbugbɔ mía nɔvi Yudatɔ siwo wodzra na dukɔwo la fle, eye azɔ la, ɖe miawo ŋutɔwo miatsɔ mia nɔviwo adzra+ be míagbugbɔ wo afle le miawo hã mia sia?” Ke wozi kpi, eye womekpɔ nya aɖeke gblɔ o.9 Eye megagblɔ be: “Nu si wɔm miele la menyo o. Ðe mele be miazɔ le mía Mawu+ la vɔvɔ̃ me be dukɔ siwo nye míafe futɔwo la nagado vlo mí oa?10 Eye nye kple nɔvinyewo kpakple nye subɔviwo hã míedoa ga kple nuku gbana na wo. Meɖe kuku, mina míadzudzɔ demexɔxɔ alea.+11 Meɖe kuku, migbugbɔ wofe agblewo,+ wofe waingblewo, wofe amitibɔwo kple wofe afewo na wo egbe sia, eye migbugbɔ deme, si nye akpa ɖeka le alafa ɖe sia ɖe me si miexɔna* ɖe ga, nuku, wain yeye kple ami ta la hã na wo.”12 Woɖo eŋu be: “Míagbugbɔ wo ana wo, eye míabia naneke tso wo si azɔ o. Míawɔe pɛpɛpɛ abe ale si nègblɔ ene.” Eya ta meyɔ nunɔlawo, eye mena ŋutsuawo ka atam be yewoawɔ ɖe ŋugbedodo sia dzi.13 Azɔ hã, meʋuʋu nye awu fe akɔnu,* eye megblɔ be: “Ale Mawu vavã la aʋuʋu ame sia ame si mawɔ ŋugbedodo sia dzi o la tso efe afe kple efe nunɔamesi gbɔe, eye wòaʋuʋui alea wòaɖi gbɔlo.” Eye ha blibo la katã ɖo eŋu be: “Amen!”* Eye wode asi Yehowa kafukafu me. Eye dukɔ la wɔ ɖe ŋugbedodo sia dzi.14 Azɔ hã, tso gbe si gbe wòɖom nutodziɖulae+ le Yuda-nyigba dzi, tso Fia Artasasta+ fe fe blaevelia+ me va se ɖe fe blaetɔ̃ vɔ evelia+ me, si le fe wuieve la, mía kple nɔvinyewo míeɖu abolo si nutodziɖula dze na la kpɔ o.+15 Ke nutodziɖula siwo do ŋgɔ nam ya do agba na dukɔ la, eye woxɔa klosalo sekel* blaene le wo si ɖe abolo kple wain ŋu gbe sia gbe. Wofe dɔlawo hã te dukɔ la ɖe anyi. Ke nye ya nyemewɔ nenema o,+ le esi mevɔ̃a Mawu ta.+16 Hekpe ɖe eŋu la, mekpe asi ɖe gliɖoɖodɔ sia ŋu, eye míefle agble aɖeke o;+ eye nye dɔlawo katã kpe asi ɖe dɔa ŋu le afi ma.17 Nye kplɔ̃ ŋue Yudatɔwo kple dumegãwo fe kpeɖeŋutɔawo, siwo nye ame alafa ɖeka blaatɔ̃, kple ame siwo tso dukɔ siwo fo xlã mí me va mía gbɔ la ɖua nu le.18 Nu siwo woɖana nam* gbe sia gbee nye nyitsu ɖeka, alẽ tiatia ade kple xewo; hekpe ɖe wain fomevi geɖe ŋu zi ɖeka ŋkeke ewo ɖe sia ɖe. Azɔ hã, nyemebia nuɖuɖu si nutodziɖula dze na la kpɔ o, elabena dɔ si le dukɔ sia dzi la kpe.19 Oo nye Mawu, ɖo ŋku nu siwo katã mewɔ ɖe dukɔ sia ta la dzi hena nye nyui.+


text:
Na Míafe Nuxlẽlawo
Na Míafe Nuxlẽlawo
MÍEWƆ tɔtrɔ aɖewo le ɖoɖo si nu míetaa Nyɔ! fe magazine la ɖo ŋu tso tata sia dzi. Togbɔ be nanewo atrɔ hã la, nu geɖe anɔ abe alesi wole tsã ene.
Taɖodzinu si ta wotaa Nyɔ! ɖo fe geɖe enye esia la metrɔ o. Abe alesi woɖe emee le axa 4 ene la, “wota magazine sia be wòakɔ nu me na fome bliboa.” Ekua xexeame nudzɔdzɔwo me, efoa nu tso dukɔ geɖe me tɔwo ŋu, edzroa alesi nuwɔwɔwo wɔ nukui me, efoa nu tso lãmesẽnyawo ŋu, eye wòdzroa dzɔdzɔmeŋutinunya me eme kɔna na amesiwo mesrɔ̃ nu tso eŋu o gɔ̃ hã. Nyɔ! ayi dzi akɔ nu me na míafe nuxlẽlawo eye wòana woanɔ ŋudzɔ ɖe xexe sia me nudzɔdzɔwo ŋu.
Nyɔ! fe Eŋlisigbe me tɔ do ŋugbe le efe August 22, 1946 fe tata me be: “Magazine sia fe taɖodzinu kɔkɔtɔ kekeake anye be wòagblɔ nyatefenyawo.” Nyɔ! wɔ efe ŋugbedodo ma dzi eye wòyi edzi ku ɖe nyati siwo nye nyatefe ŋutɔŋutɔ ŋu. Eyata wokua nu me tsitotsito le nyati ɖesiaɖe ŋu be woakpɔ egbɔ be wode pɛpɛpɛ. Gake magazine sia ɖee fia be ‘yelé nyatefe la me ɖe asi’ le mɔ vevi bubu aɖe kura hã nu.
Togbɔ be Nyɔ! hea exlẽlawo fe susu yia Biblia dzi ɣesiaɣi hã, tso tata sia dzi la, Nyɔ! afo nu tso Biblia me nyatiwo ŋu geɖe fifia wu tsã. (Yohanes 17:17) Nyɔ! ayi edzi afia alesi Biblia fe aɖaŋuɖoɖowo dzi wɔwɔ ate ŋu akpe ɖe mía ŋu míanɔ agbe si me dzidzɔ kple dzidzeme le fifia. Le kpɔɖeŋu me, Biblia me mɔfiame geɖe dzena le nyati siwo nye “Sɔhɛwo Biana Be . . . ” kple “Biblia fe Nukpɔsusu” me, eye míayi edzi anɔ nyati mawo tam. Tsɔ kpe ɖe eŋu la, Nyɔ! ayi edzi ahe exlẽlawo fe susu ayi Biblia me ŋugbedodo si ku ɖe ŋutifafa xexe yeye si ava xɔ ɖe fifi nuɖoanyi mawɔsedzi sia tefe kpuie la dzi.—Nyaɖeɖefia 21:3, 4.
Nuka hãe ato vovo? Tso tata sia dzi la, Nyɔ! ado zi ɖeka ɣleti sia ɣleti ɖe gbegbɔgblɔ 82 siwo me wotanɛ ɖo la dometɔ akpa gãtɔ me (tsã la, míetanɛ zi eve ɣleti sia ɣleti ɖe gbegbɔgblɔ geɖe me). * Akpa si nye “Ŋkuléle Ðe Xexeame Ŋu” si dzena edziedzi tso fe 1946 me la magaxɔ axa eve azɔ o, ke boŋ anɔ axa ɖeka dzi le tata ɖesiaɖe me fifia. Nu yeye dodzidzɔname aɖe si adze le tata ɖesiaɖe fe axa 31 lia tso fifia enye “Aleke Nàɖo Wo Ŋui?” Nukawoe anɔ eme, eye aleke nàwɔ wo ŋudɔe?
Trɔ ɖe tata sia fe axa 31 ŋu nàkpɔ. Nusiwo le afima fe akpa aɖewo ado dzidzɔ na ɖeviwo. Efe akpa bubuwo ado amesiwo Biblia sɔsrɔ̃ dzɔa dzi na la fe susu akpɔ. Le kpɔɖeŋu me, akpa si nye “Ɣekaɣie Wòdzɔ?” akpe ɖe ŋuwò nànya ɣeyiɣi si me amesiwo ŋu Biblia fo nu tsoe la nɔ anyi, kple ɣeyiɣi si me nu vevi aɖewo dzɔ. Woata biabiawo dometɔ geɖe fe ŋuɖoɖowo ɖe axa bubu dzi ahatrɔ wofe ta ɖe gɔme. Gake woakpɔ akpa si nye “Tso Tata sia Me” me biabiawo fe ŋuɖoɖowo le magazinea me nyati vovovoawo me. Ðe manyo ŋutɔ be nàwɔ numekuku tso biabiawo ŋu hafi akpɔ ŋuɖoɖoawo ale be nàte ŋu aka nusiwo nèsrɔ̃ ta na ame bubuwo oa? Miate ŋu azã nu yeye siawo le miafe Biblia me dzodzro me le fomea me alo le fufofo kple xɔlɔ̃wo me.
Le fe 60 siwo va yi me la, Nyɔ! do ŋugbe ku ɖe eme nyatiwo ŋu be: “Magazine sia adze agbagba ɖesiaɖe be emenyawo nado dzidzɔ na amewo le xexeame fe akpa ɖesiaɖe. Emenyawo alé dzi na dzianukwaretɔwo le dukɔ sia dukɔ me. . . . Tsɔɖui anɔ magazinea me nyawo me, . . . nufiame anɔ eme, eye wòado dzidzɔ na ame akpa gãtɔ siwo nye ɖeviwo kple tsitsiawo siaa.” Nyɔ! xlẽla siwo le xexeame godoo alɔ̃ ɖe edzi be ewɔ ɖe ŋugbedodo ma dzi. Míeka ɖe edzi na wò be ayi edzi awɔ ɖe edzi.
Etalawo
[Etenuŋɔŋlɔ]
^ mm. 6 Míetana Nyɔ! zi ɖeka ɣleti etɔ̃ ɖesiaɖe ɖe Eʋegbe kple gbe bubu aɖewo me, eyata nu yeye vovovo siwo ŋu míefo nu tsoe la katã madze le gbe siawo me tɔwo ya me o.
[Nɔnɔmetata si le axa 3]
Woyɔe le Eŋlisigbe me le fe 1919 me be “The Golden Age,” wotrɔ ŋkɔa wòzu “Consolation” le fe 1937 me, eye wogatrɔe wòzu “Awake!” tso fe 1946 me
[Nɔnɔmetata si le axa 4]
“Nyɔ!” hea exlẽlawo fe susu yia Biblia dzi ɣeawokatãɣi
[Afi Si Míexɔ Mɔɖeɖe Tso]
Tuwo: U.S. National Archives photo; ɖevi dɔwuitɔ: WHO photo by W. Cutting


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Nukae Yesu wɔnɛ esime wògblɔ na efe nusrɔ̃lawo be: “Mekpɔ Satana abe dzikedzo ene ge tso dzifo”?
Ðeko Yesu tia nusrɔ̃la 70 ‘hedɔ wo eveveve ɖo ɖe eŋgɔ ɖe du kple kɔfe, siwo katã me to ge ye ŋutɔ gbɔna la me’ enye ma. Esi ame 70-awo trɔ gbɔ la, dzidzedze si wokpɔ le dɔ si gbe wodɔ wo ɖo me na wonɔ dzidzɔ kpɔm. Wogblɔ be: “Afetɔ, gbɔgbɔ vɔ̃wo ke hã ɖoa to mí le wò ŋkɔ la dzi.” Ɣemaɣie Yesu gblɔ be: “Mekpɔ Satana abe dzikedzo ene ge tso dzifo.”—Luka 10:1, 17, 18.
Gbã la, adze abe nane si dzɔ va yi fe nya gblɔm Yesu nɔ ene. Gake le Yesu fe nya siwo le etame la gbɔgblɔ fe 60 megbe la, apostolo tsitsi Yohanes zã nya siawo tɔgbe tsɔ ŋlɔ ɖi be: “Wotsɔ ʋɔ driba gã, si nye da xoxo la, esi woyɔna be: Abosam kple Satana, amesi nye xexeame katã blela la, fu gbe, eye wotsɔe fu gbe ɖe anyigba, eye wotsɔ efe dɔlawo hã fu gbe ɖe anyi hekpe ɖe eŋuti.”—Nyaɖeɖefia 12:9.
Esime Yohanes ŋlɔ nya mawo la, Satana gakpɔtɔ nɔ dzifo. Aleke míewɔ nya? Elabena nyagblɔɖigbalẽe Nyaɖeɖefia fe agbalẽa nye, ke menye blemaŋutinyagbalẽe o. (Nyaɖeɖefia 1:1) Eyata, le Yohanes ŋɔli la, womekpɔ tsɔ Satana fu gbe ɖe anyigba haɖe o. Le nyatefe me la, kpeɖodziwo fia be esia medzɔ o vaseɖe esime woɖo Yesu fiae abe Mawu Fiaɖufea fe Fia ene le fe 1914 me megbe me kpuie ko. *—Nyaɖeɖefia 12:1-10.
Ekema nukatae Yesu fo nu tso Satana nyanyã ɖa le dzifo ŋu abe ɖe wonyãe xoxo ene? Agbalẽnyala aɖewo susui be ɖe Yesu nɔ mo kam na efe nusrɔ̃lawo ɖe ɖokuidodoɖedzi si mesɔ o ta. Wobui be ɖe wònɔ gbɔgblɔm be: ‘Míeɖu gbɔgbɔ vɔ̃wo dzi, gake migada mía ɖokuiwo o. Dadagbɔgbɔe ɖo Satana me, eye eyae na wòge enumake.’
Míate ŋu aɖe nyaa me tsitotsito o. Ke hã, edze abe ɖe Yesu anya nɔ dzidzɔ kpɔm kple efe nusrɔ̃lawo henɔ nu fom tso alesi woava nyã Satanae emegbe la ŋu. Yesu nya nu tso Abosam fe fuléle vɔ̃ɖivɔ̃ɖi la ŋu wu efe nusrɔ̃lawo dometɔ ɖesiaɖe. Bu alesi Yesu akpɔ dzidzɔ esi wòse be gbɔgbɔ vɔ̃wo ke hã ɖoa to yefe nusrɔ̃la amegbetɔ madeblibowo la ŋu le susu me kpɔ ko! Gbɔgbɔ vɔ̃wo dzi ɖuɖu sia nye kpɔɖeŋu na ŋkeke aɖe si ava va, esime Yesu, si nye mawudɔlagã Mixael, awɔ aʋa kple Satana ahanyãe tso dzifo aɖo ɖe anyigba dzi.
Esi Yesu gblɔ be yekpɔ Satana ‘wòge’ la, edze fã be ɖe wònɔ gbe tem ɖe Satana fe gege godoo dzi. Esia sɔ kple Biblia me nyagblɔɖi bubu siwo fo nu tso nusiwo ava dzɔ ŋu abe ɖe wodzɔ xoxo ene. Le kpɔɖeŋu me, kpɔ alesi wotsaka blema kple etsɔme nudzɔdzɔwo fe nyagbewoe tsɔ ŋlɔ Mesia la ŋuti nyagblɔɖie le Yesaya 52:13–53:12 ɖa. Anye be ɖe Yesu nɔ egblɔm kple kakaɖedzi be woanyã Satana le dzifo abe alesi Fofoa ɖoe ene. Yesu nyae hã be le Mawu fe ɣeyiɣiɖoɖi dzi la, woade Satana kple efe gbɔgbɔ vɔ̃wo aʋli me eye emegbe woatsrɔ̃ wo ɖa keŋkeŋ.—Romatɔwo 16:20; Hebritɔwo 2:14; Nyaɖeɖefia 20:1-3, 7-10.
[Etenuŋɔŋlɔ]
^ mm. 5 Kpɔ Sidzedze si Kplɔa Ame Yia Agbe Mavɔ Me, ta 10, kple Nyaɖeɖefia—Etafofo Keŋkeŋ la Ðo Vɔ! ta 27, siwo Yehowa Ðasefowo ta.


text:
Wodo Hlɔ̃ Le Suku Aɖe Me—Akɔfafa Na Amewo Le Nudzɔdzɔa Megbe
Wodo Hlɔ̃ Le Suku Aɖe Me—Akɔfafa Na Amewo Le Nudzɔdzɔa Megbe
NYADZƆDZƆGBALẼA fe akpa dzi katã nyɔ yibɔɔ, eye woŋlɔ ɖe edzi be: “Nu Ka Tae?” Amewo bia nya sia wo ɖokuiwo enuenu esi fe 17 vi aɖe yi ɖaɖe tu ɖe amewo dome le Winnenden, le anyiehe Germany, hewu ame 15 sɔŋ eye mlɔeba wòtrɔ tua da eɖokui. Nudzɔdzɔ sia wɔe be woɖiɖi aflagawo se ɖe aflagatiwo fe domedome le Germany dukɔa katã me wònye nuxaxa fe dzesi, eye hlɔ̃donu sia ŋu nya ɖi le xexea me godoo.
Winnenden nye nudzedziname fe du aɖe si me tomefafa le, si fe gbɔto wode wain kple sefofo nyuiwo fe agblewo ɖo. Ðeko nuwo nɔ edzi yim abe ale si wònɔna ɖaa ene le Albertville Sekɛndrisuku la le March 11, 2009 fe ŋdi ma. Esi wòfo ga 9 kple afã la, kasia ŋutasẽnu aɖe dzɔ si na amewo lulu.
Ðekakpui aɖe lé tu si wòtsɔ tso fofoa fe xɔdɔme la ɖe asi ge ɖe suku si wòde va yi la me adãtɔe. Eda tua tre ɖe enu, eye le aɖabafofo ʋɛ aɖewo ko me la, ewu sukuvi asieke kple nufiala etɔ̃ le sukuxɔ etɔ̃ me kple sukuxɔawo dome mɔ dzi, eye wòde abi ame gbogbo aɖewo hã ŋu. Le miniti ʋɛ aɖewo megbe la, kpovitɔwo va ɖo. Hlɔ̃dolaa si ge ɖe susumedɔdafe aɖe me. Ewu dɔwɔla siwo léa be na tefea la dometɔ ɖeka. Emegbe, elé ʋukula aɖe sesẽe heɖo tua edzi be wòakɔ ye adzoe. Esi wonɔ yiyim ʋuu heva ɖo afi aɖe si didi tso tefe si ʋukulaa kɔe le, si anɔ abe kilometa 40 ene la, ʋukulaa dze agbagba si le egbɔ. Hlɔ̃dolaa ge ɖe ʋudzrafe aɖe hewu ʋudzrala aɖe kple nuflela aɖe, eye wòwɔ nuvevi kpovitɔ eve siwo nɔ agbagba dzem be yewoalée la. Esi kpovitɔwo va xaxae ɖo mlɔeba la, eda tu ta na eɖokui.
Le ame siwo nya amewulaa fe nya nu la, ale si fewuiviwo katã dina be amewo nalɔ̃ yewofe nya eye xɔlɔ̃ geɖewo nanɔ yewo si la, nenema kee wonya eya hã. Ekema nu kae dzɔ ɖe edzi? Ame aɖewo gblɔ be anɔ eme be blanuiléledɔ ye nɔ fu ɖem nɛ, eye gakpe ɖe eŋu la, enɔa fefem kple fefetuwo henɔa kɔmpiutadzifefe nyanyɛ aɖewo siwo me wowɔa ŋutasẽnuwo le la fom. Gake ame aɖewo gblɔ be, fewuivi akpe geɖewo hã kpɔa gome le fefe siawo me hafi ɖe. Ke ame siwo wòwu ya ɖe? Ðe wòɖoe koŋ wu wo dometɔ aɖewo loo, alo ɖeko wòda tua ɖe wo dome ko? Susu geɖewo nɔ amewo si ku ɖe nu si tae wòwu nyɔnuvi enyi evɔ ŋutsuvi ɖeka ko wòwu la ŋu. Ame aɖeke mete ŋu ɖe nu si tututu tae wòdzɔ alea la me o.
Ale Si Amewo Wɔ Nu Le Hlɔ̃donua Megbe Teti
Heike gblɔ be: “Esi menɔ afe me eye mía viŋutsua fo ka nam tso suku hegblɔ nam be woda tu amewo le sukua la, nyemexɔe se o. Gake esi mekpɔ be kpovitɔwo fe ʋuwo kple dɔnɔkɔʋu geɖewo va nɔ yiyim la, dzidzi fom.” Anɔ eme be ale si kpovitɔwo ɖe afɔ kpata va ɖo tefea kaba ye xe mɔ na amewulaa be mete ŋu wu ame geɖe wu le sukua o. Esi wofo sukuviawo nu fu ɖe tefe si le dedie vɔ la, kɔdzidɔwɔla siwo naa kpekpeɖeŋu le nudzɔdzɔ kpatawo me, seselelãmekuxiwo ŋuti aɖaŋuɖolawo, kple mawununɔlawo de asi kpekpeɖeŋunana sukuviawo me hewɔ dɔ ʋuu ɖeɖi te wo ŋu.
Etefe medidi o, nyadzɔdzɔŋlɔla geɖewo tso tefetefewo va sukua me henɔ agbagba dzem be yewoabia gbe sukuviawo, siwo dometɔ geɖe gakpɔtɔ nɔ vɔvɔ̃m. Sukuvi aɖe xlẽ ʋu siwo televisiondɔwɔfe vovovo 26 fe dɔwɔlawo va tɔ ɖi ɖe sukua ŋkume la wode 28 sɔŋ. Nyatakakaŋlɔla ɖe sia ɖe nɔ agbagba dzem vevie be yee aka nudzɔdzɔa ŋuti nya ta gbã, eye esia wɔe be wona nyatakaka aɖewo siwo ŋu kpeɖodzi mele o. Nyatakakaŋlɔla aɖe yi nyɔnuvi aɖe si wowu le hlɔ̃donuwɔwɔa me la fe fometɔwo gbɔ gbe ma gbe ke hebia be woana efe fotowo ye, eye bubuwo xe fe na sukuviawo be woatɔ ɖi yewoaɖe foto wo. Esi nudzɔdzɔa na nyatakakaŋlɔla aɖewo tsi dzi vevie ta la, esesẽ na wo be woada asɔ le go eve aɖewo me: ale si woawɔ wofe asi naka nudzɔdzɔa ŋuti nyatakaka siwo le etefe la do ŋgɔ na wo hati dɔwɔla bubuawo, kple ale si woaɖe veveseɖeamenu afia ame siwo dzi afɔkua dzɔ ɖo ahade bubu wo ŋu.
Abe ale si wònɔna zi geɖe le nudzɔdzɔ siawo tɔgbi me ene la, amewo trɔ ɖe subɔsubɔhawo ŋu be woafa akɔ na yewo ahaɖe nu si tae nu ma dzɔ ɖo la me na yewo. Le ŋkeke si hlɔ̃donua dzɔ dzi la, subɔsubɔha vovovowo va fo fu wɔ sɔleme aɖe. Ame geɖe kpɔ ŋudzedze ɖe ɖetsɔleme si woɖe fia la ŋu. Ke hã, nublanuitɔe la, ame siwo nɔ mɔ kpɔm na akɔfafa tso Mawu fe Nya la me alo nɔ biabia siwo nɔ fu ɖem na wo la fe ŋuɖoɖowo dim la mekpɔ nu si dim wonɔ o. Ƒome aɖe de wo viŋutsu fe sukuxɔmehati aɖe fe kutefe. Ŋutsuvia dada gblɔ be: “Bisiɔp aɖe fo nu tso Hiob fe fukpekpewo ŋu. Menɔ lalam be wòaɖe nu si míasrɔ̃ tso eme la me alo wòagblɔ akɔfanya aɖe—ke hã, megblɔ nya aɖeke nenema o. Megblɔ nya aɖeke tso susu siwo tae nu sia dzɔ ɖe Hiob dzi ɖo alo nu si va do tso eme mlɔeba la ŋu o.”
Nya fuflu siwo ŋutsu aɖe se la te ɖe edzi vevie. Yehowa Ðasefowo srɔ̃ Biblia kple ŋutsu sia fe 30 aɖewoe nye ema va yi, gake eva dzudzɔ nua sɔsrɔ̃. Ke hã, le nudzɔdzɔ sia megbe la, egadze wofe kpekpewo dede gɔme ake.
Valisa, nyɔnuvi aɖe si xɔ fe 14, si Ðasefowo srɔ̃a Biblia kpli edziedzi la nɔ sukuxɔ aɖe si te ɖe tefe si ʋukɔkɔɖia yi edzi le ŋu la me. Esi wòse tua fe ɖiɖi la, ete gbedodoɖa na Yehowa. Esi wobiae emegbe be aleke wòwɔ te ŋu le dzi dom hã la, egblɔ be nudzɔdzɔawo ɖo kpe nu si yesrɔ̃ le Biblia me ku ɖe ŋkeke mamlɛ siawo ŋu la dzi na ye. (2 Timoteo 3:1-5) Ðasefo eve aɖewo nɔ akɔfanyawo gblɔm na wofe afelikawo veviedodotɔe. Nyɔnu tsitsi aɖe te ɖe wo ŋu hegblɔ be, “Ele be ame geɖe wu nanɔ nu si wɔm miele la wɔm.” Togbɔ be hlɔ̃donuwɔwɔa ɖe fu na ame vevie hewɔ nublanui hã la, eʋã ame aɖewo woɖo to se mɔkpɔkpɔ kple akɔfafa fe gbedeasi si le Mawu fe Nya la me.
Nudzɔdzɔa Ƒe Ŋɔdziléame Gakpɔtɔ Le Fu Ðem Na Ame Aɖewo
Enye nyatefe be, akɔfanya siwo woagblɔ tso dzi blibo me gɔ̃ hã mate ŋu aɖe mɔkpɔkpɔbuɖeame kple vɔvɔ̃ ɖe sia ɖe ɖa le ame siwo dzi afɔkua dzɔ ɖo tẽe la me keŋkeŋ o. Nya aɖeke mate ŋu aɖe dzila si fe vi tsi eme la fe vevesese ɖa alo aɖe kpovitɔ si fu du yi sukua me eye wòkpɔe be ye srɔ̃ hã nɔ ame siwo wowu dome la fe nuteɖeamedzi ɖa keŋkeŋ o.
Nu va te ɖe sukuvi siwo kpɔ nudzɔdzɔa tefe la kple wofe fometɔwo siaa dzi vevie wotɔwotɔwoe. Esi amewulaa te tua dada la, Vassilios ti kpo to afi si woɖo ɖi be amewo nato ne afɔku aɖe dzɔ le vo me la do go. Egblɔ be: “Esi meti kpo to fesrea nu do la, medo gbe ɖa na Yehowa. Mesusu be mele kuku ge. Meka ɖe edzi be nye gbedodoɖa mamlɛa ye nye ema.” Le kwasiɖa siwo kplɔe ɖo me la, enɔa drɔ̃e baɖabaɖawo kum, eye medina be yeafo nu na ame aɖeke o. Ale si wotsɔ hlɔ̃dodoa ŋuti nyatakakawo nɔ asi tsamee kpakple ame siwo nɔ nyatakakawo dim fe nuwɔwɔ vevemaseɖeamenutɔe na dzi kui vevie. Le ɣeyiɣi aɖe megbe la, egbɔ va eɖokui me.
Jonas kple Vassilios ye nɔ sukuxɔ ɖeka me, gake eya kpɔ etefe wowu wofe sukuxɔmevi atɔ̃. Egblɔ be: “Le nudzɔdzɔa megbe teti la, meɖea fu nam be mafo nu tso ale si nua dzɔe ŋu o; ɖeko wònɔ nam abe sinima dziŋɔ aɖe ene. Gake fifia la, esesẽ ŋutɔ be magblɔ ale si mele sesem le ɖokuinye mee. Nye seselelãmewo trɔna tso ɣeyiɣi yi ɣeyiɣi. Ɣeaɖewoɣi la, nyemedina be mafo nu tso nudzɔdzɔa ŋu o; ɣebubuɣiwo la, mefoa nu tso eŋu fũu.” Eya hã kua drɔ̃e baɖabaɖawo, eye alɔ̃ menya dɔna nɛ o.
Ŋkeke aɖewo megbe la, wogbugbɔ sukuviawo fe nu siwo tsi wofe sukuxɔawo me la na wo. Susuŋutinunyalawo xlɔ̃ nu be nu mawo kpɔkpɔ ate ŋu ana be woagaɖo ŋku hlɔ̃donua dzi. Gbã la, Jonas medi be yeaka asi yefe awudziwui, sukukplo, kple dzokekedolawo fe kukua ŋu o. Eye ɣesiaɣi si wòkpɔ ame aɖe wòɖi amewulaa alo kpɔ ame aɖe wòkpla akplo si ɖi amewulaa tɔ ɖe megbe la, ŋɔdzi lénɛ. Ne edzilawo le television dzi wɔna aɖe kpɔm eye wote tudada le eme la, enaa wòɖia vo le eɖokui me. Atikewɔlawo dze agbagba be yewoakpe ɖe ame siwo ŋu nudzɔdzɔ dziŋɔ ma gblẽ nu le la ŋu be woavo le susu me.
Jürgen, si nye Jonas fofo hã wɔa dɔ le susumedɔdafe, si wowu dɔwɔla aɖe le la. Egblɔ be dzila kple dɔwɔhati geɖewo nɔ wo ɖokuiwo biam be, “Nu ka tae nu sia dzɔ?” Eye wonɔ biabiam hã be, “Ne ɖe wònye nyee amewulaa da tui ɖe?” Le kpɔɖeŋu me, nyɔnu aɖe si wɔa dɔ le dɔnɔkɔa dzi, si nɔ xɔxɔnua hekpɔ amewulaa wòtso eme va yi eye wòkpɔe be anye ne ewu ye hã hafi la tɔtɔ ale gbegbe be wòhiã be susumedɔdalawo nana kpekpeɖeŋui.
Ale Si Wokpe Ðe Ame Aɖewo Ŋu Wonɔ Te Ðe Nɔnɔmea Nu
Nu kawoe ame aɖewo gblɔ be woawoe kpe ɖe yewo ŋu yewote ŋu nɔ te ɖe nu si gbegbe nudzɔdzɔ dziŋɔ ma gblẽ le yewo ŋu la nu? Jürgen gblɔ be: “Togbɔ be nu va tena ɖe ame dzi vevie ɣeaɖewoɣi hã la, hadede kple amewo nana be ame fe dzi dzea eme. Nyanya be amewo tsɔ ɖe le eme na ye, eye be womegblẽ ye ɖi o la, kpena ɖe ame ŋu ŋutɔ.”
Edzɔa dzi na Jonas hã be amewo tsɔ ɖe le eme na ye. Egblɔ be: “Ame geɖewo ɖoa babadonamegbalẽviwo kple nya fakɔnamewo ɖem. Ame aɖewo ŋlɔa mawunyakpukpuiwo ɖe wo me, siwo mexlẽna enumake. Esia de dzi fo nam ŋutɔ.” Nu ka hãe gakpe ɖe eŋu? Egblɔ be: “Ne menyɔ le zã me eye nu te ɖe dzinye vevie la, medoa gbe ɖa. Ɣeaɖewoɣi la, mefoa ha alo Nyɔ! * si woxlẽ lé ɖe CD dzi la sena.” Egblɔ kpee be Biblia gblɔ susu siwo tae nu siawo katã le dzɔdzɔm ɖo la na mí be: Satana ye le xexea dzi ɖum eye be míele xexea fe nuwuɣi. Fofoa gblɔ be, esia nyanya kpe ɖe yewo ŋu yewole dzi dom.
Etefe Madidi O, Fukpekpe Maganɔ Anyi O
Ŋkeke ʋɛ aɖewo le nudzɔdzɔa megbe la, amewo tsɔ bosomikaɖiwo, sefofowo, kple lɛta gbogbo aɖewo ɖada ɖe sukua ŋkume. Ðasefo aɖe si ŋkɔe nye Kerstin de dzesii be, le ame geɖewo fe lɛtaawo me la, wobia be, nu ka tae nu sia dzɔ, eye nu ka tae Mawu ɖe mɔ wòdzɔ ɖo mahã. Esi wòkpɔe be ehiã be woaɖo biabia mawo ŋu na amewo ta la, woa kple Ðasefo eve bubuwo ŋlɔ lɛta aɖe ɖada ɖe esiwo nɔ afi ma la dome.
Esi wonɔ ŋkuɖodziwɔna aɖe si ŋu dziɖuɖua wɔ ɖoɖo ɖo la wɔm la, televisiondɔwɔfe aɖe ɖe efe lɛtaa fia heyɔ emenya gbãtɔawo, siwo gblɔ be: “Nu ka tae? Le ŋkeke mamlɛ siawo me la, ame geɖewo yi edzi le nya sia biam madzudzɔmadzudzɔe, eye nya siwo wobiana vevie wue nye: Afi kae Mawu nɔ hafi? Eye nu ka tae wòɖe mɔ nu sia dzɔ ɖo?” Nublanuitɔe la, lɛtaa me nya mawo ŋu koe wofo nu tso.
Nu ka tae míegblɔ be nublanuitɔe ɖo? Elabena lɛta la yi edzi ɖe nu si gbɔ fukpekpewo katã tso la me, eye wògblɔ be Mawu “akpɔ egbɔ be woaɖɔ nu siwo katã amegbetɔwo gblẽ le wo haviwo ŋu la ɖo.” Emegbe lɛtaa gblɔ kpee be: “Mawu gblɔ le Biblia fe agbalẽ mamlɛtɔa me be yeatutu aɖatsi sia aɖatsi ɖa le amewo fe ŋkume, eye ku maganɔ anyi o, eye konyifafa kple ɣlidodo kple vevesese hã magana anyi o. Nu siwo nɔ anyi tsã la nu va yi.” Yehowa Mawu agbɔ agbe ame siwo ku gɔ̃ hã. Le efe Fiaɖufe si ava kpuie me la, afɔkuwo, hlɔ̃dodowo, alo fukpekpewo maganɔ anyi o. Elabena Mawu do ŋugbe be: “Kpɔ ɖa! Mele nuwo katã wɔm yeyee.”—Nyaɖeɖefia 21:4, 5.
[Etenuŋɔŋlɔ]
^ mm. 20 Yehowa Ðasefowoe taa Nyɔ! magazine la, eye woawo kee wɔa esi woxlẽ lé ɖe CD dzi la hã.
[Nɔnɔmetata si le axa 12]
Jonas xɔ babadonamegbalẽvi aɖe si dzi woŋlɔ ɖo be, “Míele ŋuwò bum vevie”
[Nɔnɔmetata Tsofe si le axa 9]
Focus Agency/WPN
[Nɔnɔmetata Tsofe si le axa 9]
© imagebroker/Alamy
[Nɔnɔmetata Tsofe si le axa 10]
Foto: picture alliance
[Nɔnɔmetata Tsofe si le axa 11]
Foto: picture alliance


text:
Metso Kunugbe Va Ti Ŋutifafadɔ Yome
Metso Kunugbe Va Ti Ŋutifafadɔ Yome
ABE ALESI TOSHIAKI NIWA GBLƆE ENE
Japantɔ aɖe si nye yameʋukula tsã si wona hehee be wòaku ameɖokuitsrɔ̃yameʋu (kamikaze) aɖalɔ Amerikatɔwo fe aʋawɔtɔdziʋu le Xexemeʋa II mee gblɔ alesi wònɔ sesem le eɖokui me esi wònɔ efe kunugbe yiyi lalam.
ALESI woɖu Japan dzi vevie le Midway-ʋa la me le June 1942, na alesi wònɔ ŋusẽ kpɔm ɖe Pasifik-nutowo dzi nu tso zi ɖeka. Tso ɣemaɣi la, United States kple dukɔ siwo kpe ɖe eŋu nɔ aʋa ɖesiaɖe si wowɔ kple Japan la dzi ɖum eye wogbugbɔ xɔ anyigba siwo Japan xɔ va yi le esi.
Le September 1943 me la, Japan dziɖuɖua ɖe gbefã be yunivɛsiti sukuvi siwo katã woɖe ɖa be woagawɔ aʋa o awɔ aʋa azɔ. Le December me esi mexɔ fe 20 la, mege ɖe fudzisrafo me le sukukpodzi. Ɣleti ɖeka megbe la, medze fudzisrafo kple yamesrafo fe hehexɔxɔ gɔme. Le December 1944 la, mesrɔ̃ bɔmbdayameʋu aɖe si woyɔna be Zero yameʋawɔʋu la kuku.
Ameɖokuitsrɔ̃yameʋu fe Amedzidzesrafoha Tɔxɛ
Esusɔ vie woaɖu Japan dzi keŋkeŋ. Le February 1945 me la, yamesrafo siwo nɔ B-29 bɔmbdayameʋuwo me gakpɔtɔ nɔ ŋusẽ kpɔm ɖe Japan dzi vevie. Le ɣeyiɣi ma ke me la, United States fe fudzisrafowo nɔ egogom, si na wònɔ bɔbɔe be yamesrafowo nate ŋu adze edzi.
Ɣleti ʋɛ aɖewo do ŋgɔ la, Japan srafomegãwo ɖoe be yewoawɔ aʋa mamlɛa to ameɖokuiwumɔnuwo dzi. Togbɔ be edze fã ɣemaɣi be Japan makpɔ dziɖuɖu le aʋa la me o hã la, nyametsotso ma he aʋa la ɖe megbe eye ɖikeke mele eme o be esia he afɔku akpe nane bubuwo vɛ.
Esiae na woto Ameɖokuitsrɔ̃yameʋu fe Amedzidzesrafoha Tɔxɛa vɛ. Kamikaze, si nye ahom sesẽ aɖe si ŋu wotua xo le be eyae nyrɔ Mongoliatɔwo fe aʋawɔtɔdziʋuwo le fe alafa 13 lia me, fe ŋkɔe wotsɔ nɛ. Le ameɖokuitsrɔ̃yameʋu fe amedzidzedze gbãtɔa me la, wotsɔ bɔmb si fe kpekpemee nye kilogram 250 de Zero bɔmbdayameʋu ɖesiaɖe me be ameɖokuitsrɔ̃yameʋukula naku wòava lɔ tɔdziʋu si wotɔ ŋkui.
Woɖe gbe na Yatabe Yamesrafowo fe Aʋalɔgoa be wòafo ameɖokuitsrɔ̃yameʋukulawo fe aʋalɔgo tɔxɛ aɖe nu fu, eye menɔ wo dome. Wona agbalẽvi aɖe mía dometɔ ɖesiaɖe be míade asi ete, atsɔ afia nenye be míalɔ̃ faa anye ameɖokuitsrɔ̃yameʋukulawo fe aʋalɔgoa me tɔwo.
Mesee le ɖokuinye me be ele be matsɔ nye agbe ana ɖe nye dukɔa ta. Gake ne metsɔ ɖokuinye na be mazɔ mɔ si ate ŋu ade nye agbe afɔku me hã la, woate ŋu ada tum hafi maɖo afisi yim mele, ahaku yakatsyɔ. Ðe wòadzɔ dzi na danye ne megblẽ nye agbe dome alea nye fomegbanɔamedziwo gbɔ makpɔmakpɔa? Menɔ esia ŋu bum ɣeyiɣi didi aɖe nenye be mɔzɔzɔ sia si me afɔku le alea lae nye mɔ nyuitɔ kekeake si wòle be mawɔ nye agbe ŋudɔ le. Ke hã metsɔ ɖokuinye na.
Le March 1945 la, woɖo Yatabe Yamesrafowo fe Aʋalɔgo gbãtɔ. Togbɔ be wotia nye dɔwɔhati 29 hã la, wometiam o. Le hehe tɔxɛ nana wo vɔ megbe la, wowɔ ɖoɖo na wo be woadze mɔzɔzɔ si me afɔku le la gɔme tso Kanoya yamesrafowo nɔfe si le Kagoshima nutoa me le April me. Hafi woaɖo wo ɖe Kanoya la, meva srã xɔlɔ̃nyewo kpɔ, be makpɔ alesi wonɔ sesem le wo ɖokui me esi wonɔ dzadzram ɖo ɖe kunugbea yiyi ŋu.
Wo dometɔ ɖeka gblɔ blewu be: “Míegbɔna kuku ge, gake mele be nàyɔ o. Ne mía dometɔ aɖe tsi agbe la, negblɔ vevienyenye si le ŋutifafa ŋu nya na ame bubuwo kple alesi woawɔ akpɔe.”
Hatinyewo dze mɔzɔzɔa gɔme le April 14, 1945 dzi. Le gafofo ɖeka megbe la, mí katã míenɔ to dzi na nusiwo gbɔna dzɔdzɔ ge ŋuti nyatakakawo sese. Gbefãɖela la gblɔ be: “Showa fe Aʋalɔgo Gbãtɔ si tso Ameɖokuitsrɔ̃yameʋu fe Amedzidzesrafoha Tɔxɛa me va yi ge ɖe futɔwo si me le atsiafu me le Kikai Shima fe ɣedzefe gome. Amesiame ku la aʋaa me.”
Ohka—Ame Bɔmb La
Le ɣleti eve megbe la, woɖem yi Konoike Ƒudzisrafo kple Yamesrafowo fe Aʋalɔgoa me be manye Jinrai Amedzidzesrafoha fe Aʋalɔgo Tɔxɛa me tɔ. Jinrai gɔme enye “mawu fe dziɖegbe.” Yameʋu (si woyɔna be Amedzidzelawo), aʋawɔyameʋu siwo dzɔa wo ŋu, kple bɔmbdayameʋu bubuwo ye aʋalɔgoa zã.
Le yameʋu ‘gãtɔwo’—siwo nye Amedzidzeyameʋu siwo si mɔ̃ eve le—dometɔ ɖesiaɖe ŋu la àkpɔ Ohka si gɔmee nye “sefoɣi.” Etsi tre ɖi na sɔhɛ yameʋukula siwo tsɔ wofe agbe sa vɔe. Ohka nye bɔmbdayameʋu si wowɔ na ame ɖeka, eye efe aʋalawo keke meta 5, eye efe kpekpeme enye kilogram 440. Wode bɔmb siwo fe kpekpe anɔ tɔn ɖeka nu gbɔ nɛ.
Ne yameʋugã la le amesiwo wotɔ ŋkui gogom la, yameʋukulawo dometɔ ɖeka gena ɖe Ohka, si woɖena ɖa le yameʋugã la ŋu me. Wodana yamezɔmɔ̃ (rocket) si wóna henaa Ohka la zɔna le yame mii sɛkɛnd ewo, hafi lũna ɖe nusi wòtɔ ŋkui la dzi. Woate ŋu ayɔ esia wòasɔ be ame bɔmb. Ne wonya dae ko la, agbetsitsi megali o!
Ne wole Ohka kuku fe hehe nam yameʋukula aɖe la, ate ŋu aku Zero bɔmbdayameʋu tso yame afisi kɔkɔ meta 6,000 wòava dze nusi wòtɔ ŋkui la dzi. Mekpɔ yameʋukula geɖewo ku le hehexɔɣi siawo me.
Hafi woatsɔm akpe ɖe aʋalɔgoa ŋu la, aʋalɔgo gbãtɔa dze mɔ xoxoxo. Amedzidzeyameʋu 18 nue wodzra Ohka ɖo, aʋawɔyameʋu 19 ye dze wo yome. Amedzidzeyameʋuawo nɔ kpekpem eyata womenɔ abla ɖem o. Wo dometɔ aɖeke meɖo afisi yim wonɔ o. United States srafowo gbã Amedzidzeyameʋuawo kple aʋawɔyameʋu siwo dze wo yome katã.
Esi aʋawɔyameʋuwo megali o ta la, ele na Jinrai Aʋalɔgoa me nɔlawo be woazɔ mɔ woawo manɔmee. Amesiwo katã yi emegbe megatrɔ gbɔ o. Wo dometɔ ɖesiaɖe ku le Okinawa fe aʋagbedzi.
Aʋa la fe Ŋkeke Mamlɛawo
Le August 1945 me la, woɖom ɖe Yamesrafowo fe Aʋalɔgo si le Otsu. Asrafonɔfe si me woɖom ɖo la le Hiei-zan si te ɖe Kyoto ŋu. Esi míenɔ mɔ kpɔm na United States srafowo fe Japan dzi dzedze ta la, wowɔ ɖoɖo be woazã Ohka aɖewo atsɔ adze United States fe fudziʋawɔʋuwo dzi le toa dzi. Woɖo gakpo siwo dzi woato awɔ esia ɖe toa tame.
Míenɔ lalam be woaɖe gbe na mí. Gake gbeɖeɖe ma meva gbeɖe o. Esi wotsɔ atɔm bɔmb tsrɔ̃ Hiroshima kple Nagasaki le August 6 kple 9 megbe la, Japan na ta United States kple efe kpeɖeŋutɔwo keŋkeŋ le August 15 lia dzi. Aʋa la wu enu mlɔeba. Bebli hafi mete ŋu tsi agbe.
Le August fe nuwuwu la, metrɔ yi mía de Yokohama, gake B-29 bɔmbdalawo gbã míafe afe gudugudu wòzu afi. Mɔkpɔkpɔ bu ɖe nye fomea vevie. Daanye kple nyruiyɔvinye tsrɔ̃ le dzobibia me. Ke hã alesi tsɛnye te ŋu gbɔ tso aʋa la me dedie na akɔfafa mí.
Togbɔ be nuwo dome gblẽ keŋkeŋ eye nuɖuɖu nɔ vevem hã la, megagbugbɔ trɔ yi yunivɛsiti be mawu nye sukudede nu. Mewu enu le fe ɖeka megbe, eye mekpɔ dɔ. Le fe 1953 me la, meɖe Michiko eye míedzi viŋutsuvi eve.
Alesi Meti Ŋutifafa Yome
Le fe 1974 me la, Michiko te Biblia sɔsrɔ̃ kple Yehowa Ðasefo aɖe. Etefe medidi o edze wofe kpekpewo dede kple gomekpɔkpɔ le gbefãɖeɖedɔa wɔwɔ me gɔme. Metsi tre ɖe eŋu le alesi wòdona edziedzi ta. Eɖe nume nam be Kristotɔwo fe subɔsubɔdɔa wɔa akpa vevi aɖe le ŋutifafa vavãtɔ hehe vɛ me. Mebu eŋu be ne nenemae la ke mele be matsi tre ɖe eŋu o. Ele be mawɔ ɖeka kplii boŋ.
Le ɣemaɣi lɔfo la, mexɔ Ðasefo sɔhɛ ʋɛ aɖewo be woadzɔ zã nam. Esi Ðasefo sɔhɛawo va la, mebia nya wo ku ɖe wofe habɔbɔa kple subɔsubɔdɔa ŋu. Ewɔ nuku nam esi mekpɔ be wofe agbe to mɔ ɖeka eye ɖokuitsɔtsɔna fe nɔnɔme le wo si eye woto vovo tso wo tɔ sɔhɛ bubuwo gbɔ. Wosrɔ̃ nɔnɔme mawo tso Biblia me. Wogblɔ be Ðasefo siwo le xexeame godoo medea vovototo amewo me o eye wowɔna ɖe Biblia fe sedede be woalɔ̃ Mawu kple wo haviwo dzi bliboe. (Mateo 22:36-40) Wobua wo hatiwo be wonye nɔviŋutsuwo kple nɔvinyɔnuwo, dukɔ ka ke mee woɖatso o.—Yohanes 13:35; Petro I, 2:17.
Mebui le susu me be ‘ema menye naneke o nususukpɔ aɖe koe.’ Esi Kristodukɔa fe sɔlemehawo nɔ aʋa wɔm kple wo nɔewo ta la, esesẽ nam be maxɔe ase be Yehowa Ðasefowo ya to vovo.
Megblɔ ɖikeke si nɔ menye na wo. Sɔhɛ Ðasefoawo zã Yearbook of Jehovah’s Witnesses tsɔ ɖo kpe edzi nam be wode Ðasefo siwo le Germany gaxɔ me eye wowu ɖewo esi womede akpa aɖeke dzi le Hitler fe dziɖuɣi o ta. Meva ka ɖe edzi be Yehowa Ðasefowoe nye Kristotɔ vavãwo.
Le ɣeyiɣi aɖe megbe la, srɔ̃nye ɖo kpe adzɔgbe si wòɖe na Mawu dzi to nyɔnyrɔxɔxɔ ɖe tsi me le December 1975 me. Wodo Biblia sɔsrɔ̃ ɖe gbɔnye le ɣeyiɣi ma me. Gake esi mede ŋugble le agbanɔamedzi si nɔ dzinye le ganyawo gome, abe vinyewo fe sukufe kple míafe afea ŋu fe xexe ɣleti sia ɣleti ene ŋu la, esia na nyemewɔ afɔɖeɖe aɖeke o. Srɔ̃ŋutsu siwo nɔ hamea me nɔ asi trɔm le wofe dɔwɔɖuiwo ŋu be woate ŋu akpɔ ɣeyiɣi geɖe. Mesusui be woabia nu ma ke tso asinye. Gake esi wofiam alesi woawɔ nuwo wòasɔ le Kristotɔwo fe agbenɔnɔ kple ŋutilãmedɔ gome vɔ megbe la, metso nya me mlɔeba be masrɔ̃ Biblia kple Yehowa Ðasefowo.
Nyametsotso be Masubɔ Ŋutifafa fe Mawu La
Le nusɔsrɔ̃ fe eve megbe la, amesi nɔ Biblia srɔ̃m kplim biam nenye be mebu nye agbe tsɔtsɔ ɖe adzɔgbe na Mawu ŋu. Gake megbe ema wɔwɔ eye wòɖea fu nam.
Menɔ ɖiɖim kabakaba le atrakpui dzi gbeɖeka le nye dɔwɔfe. Mekli nu hege tso dzi va dze anyi hetsɔ nye ʋuɖome fu anyi, eye meyi ɖime. Esi menyɔ la, ta ɖum sesĩe eye wotsɔ dɔnɔkɔʋu kɔm yi ɖe kɔdzii. Togbɔ be nye ʋuɖome te hã la, nyemexɔ abi ɖe ta alo ʋu ɖuɖu ɖe lã me nam o.
Alekee meda akpe na Yehowa enye esi be wòna metsi agbe! Tso ɣemaɣi dzi yi la, meɖoe kplikpaa be mawɔ nye agbe ŋudɔ atsɔ awɔ Yehowa fe lɔlɔ̃nu, eye metsɔ nye agbe ɖe adzɔgbe nɛ. Le July 1977 la, mexɔ nyɔnyrɔ esi mexɔ fe 53. Vinyeŋutsu, Yasuyuki hã srɔ̃ Biblia eye wòxɔ nyɔnyrɔ anɔ fe eve megbe lɔfo.
Ƒe ewo le nye nyɔnyrɔxɔxɔ vɔ megbe la, mexɔ dzudzɔ le dɔme. Menɔ agbe abe Kristotɔwo ene le fe ewo mawo me, henɔ eŋu dɔ wɔm kple nye ŋutilãmedɔa sɔsɔe. Fifia la, mɔnukpɔkpɔ su asinye mezu hamemegã le Yokohama, eye mezãa ɣeyiɣi geɖe ŋutɔ le Kristotɔwo fe subɔsubɔdɔa me. Vinyeŋutsu tsitsitɔ nye hamemegã kple ɣeyiɣiawo katã fe subɔla le hame aɖe si te ɖe mía ŋu me.
Meda akpe geɖe be metsi agbe le amedzidzesrafoha fe asrafo tɔxɛ kple efe kunugbe yiyi me, eye mebui mɔnukpɔkpɔ be mele gome kpɔm le gbefãɖeɖe “fiaɖufeŋutinya nyui sia” me. (Mateo 24:14) Meva kpɔ kakaɖedzi blibo be agbenyuinɔnɔe nye be woanɔ agbe abe Mawu fe amewo ene. (Psalmo 144:15) Le xexe yeye si gbɔna kpuie me la, amegbetɔwo magawɔ aʋa gbeɖe o, esi “dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o” ta.—Yesaya 2:4.
Ne anye Mawu fe lɔlɔ̃nu la, madi be mado go amesiwo katã menya eye woku le aʋa la me siwo woava fɔ ɖe tsitre. Anye dzidzɔ nam be magblɔ agbenɔnɔ le ŋutifafa me, si ate ŋu asu wo si le Mawu fe Dzifofiaɖufea fe dziɖuɖu dzɔdzɔea te le paradisonyigba dzi ŋu nya na wo!—Mateo 6:9, 10; Dɔwɔwɔwo 24:15; Timoteo I, 6:19.
[Nɔnɔmetata si le axa 25]
Esi menɔ fudzisrafo kple yamesrafodɔ me
[Nɔnɔmetata si le axa 24, 25]
“Ohka”—Ame bɔmb
[Afi Si Míexɔ Mɔɖeɖe Tso]
© CORBIS
[Nɔnɔmetata si le axa 26]
Mía kple nye hatiwo do ŋgɔ na wofe kunugbea yiyi. Nyee nye ame evelia tso miame, nye ɖeka koe tsi agbe
[Nɔnɔmetata si le axa 27]
Mía kple srɔ̃nye, Michiko, kpakple mía viŋutsu tsitsitɔ, Yasuyuki
[Nɔnɔmetata Tsofe si le axa 24]
U.S. National Archives photo


text: 18 Le gafofo ma me la, nusrɔ̃lawo te ɖe Yesu ŋu biae be: “Ame ka tututue nye gãtɔ le Dzifofiaɖufe la me?”+2 Ale wòyɔ ɖevi aɖe va eɖokui gbɔ, kplɔe va wo dome3 hegblɔ be: “Vavã mele egblɔm na mi be: Ne mietrɔ hezu abe ɖevi suewo+ ene o la, miele yiyi ge ɖe Dzifofiaɖufe la me akpɔ o.+4 Eya ta ame sia ame si abɔbɔ eɖokui abe ɖevi sia ene la, eyae anye gãtɔ le Dzifofiaɖufe la me;+5 eye ame sia ame si xɔa nenem ɖevi siawo tɔgbi ɖeka le nye ŋkɔ ta la, exɔa nye hã.6 Ke ame sia ame si aɖia ɖevi sue siawo, siwo xɔ dzinye se dometɔ aɖe nu la, ade edzi wu be woatsɔ té, si tedziwo trona, atsi ɖe kɔ nɛ, eye woatsɔe afu gbe ɖe atsiafu me.+7 “Baba na xexea le nu siwo nana amewo dzea nu vɔ̃ me* la ŋuti! Nu siwo ana amewo nadze nu vɔ̃ me la ava godoo ya, ke baba na ame si ana amewo nadze nu vɔ̃ me!8 Eya ta ne wò asi alo wò afɔ hea wò dea nu vɔ̃ me la, lãe ɖa eye nàtsɔe fu gbe.+ Enyo na wò be nànye nuwɔametɔ alo nàtsɔ abɔ ɖeka alo afɔ ɖeka ayi ɖe agbe la me wu be asi eve alo afɔ eve nanɔ asiwò, evɔ woatsɔ wò afu gbe ɖe dzo mavɔ la me.+9 Eye ne wò ŋku hea wò dea nu vɔ̃ me* la, hoe le eto me nàtsɔ afu gbe. Enyo na wò be nàge ɖe agbe la me kple ŋku ɖeka wu be ŋku eve nanɔ asiwò, evɔ woatsɔ wò afu gbe ɖe Gehena*+ fe dzo la me.10 Mikpɔ nyuie be miagado vlo ɖevi siawo dometɔ ɖeka pɛ hã o, elabena mele egblɔm na mi be, wofe mawudɔla siwo le dzifo la kpɔa Fofonye si le dzifo la fe mo ɣesiaɣi.+11 * ——12 “Nu kae miesusu? Ne alẽ alafa ɖeka le ame aɖe si, eye wo dometɔ ɖeka bu+ la, ɖe magblẽ blaasieke vɔ asieke la ɖe towo dzi, eye wòayi aɖadi ɖeka si bu la oa?+13 Eye ne ekpɔe la, vavã mele egblɔm na mi be, akpɔ dzidzɔ ɖe eŋu wu ale si wòakpɔe ɖe blaasieke vɔ asieke siwo mebu o la ŋu.14 Nenema kee menye dzidzɔ na Fofonye* si le dzifo la be ɖevi siawo dometɔ ɖeka pɛ hã natsrɔ̃ o.+15 “Ne nɔviwò wɔ nu vɔ̃ ɖe ŋuwò la, yi nàɖe efe vodada fiae* le wò kplii ɖeɖe ko dome.+ Ne eɖo to wò la, ekema èɖe nɔviwò.+16 Ke ne meɖo to wò o la, kplɔ ame ɖeka alo eve kpe ɖe ɖokuiwò ŋu, ale be le ɖasefo eve alo etɔ̃ fe ɖaseɖiɖi nu la, miaɖo kpe nya sia nya dzi.+17 Ne meɖo to woawo hã o la, ekema gblɔe na hamea. Ne meɖo to hamea hã o la, ekema na wòanɔ na wò abe dukɔwo me tɔ+ kple adzɔxɔla ene.+18 “Vavã mele egblɔm na mi be: Nu sia nu si miabla le anyigba dzi la anye nu si wobla xoxo le dzifo, eye nu sia nu si miatu le anyigba dzi la anye nu si wotu xoxo le dzifo.19 Megale egblɔm na mi hã be: Ne mia dometɔ eve wɔ ɖeka le anyigba dzi ɖe kuku bia nane si hiã vevie la, Fofonye si le dzifo la ana wòava eme.+20 Elabena afi si ame eve alo etɔ̃ fo fu ɖo le nye ŋkɔ me+ la, mele wo dome le afi ma.”21 Eye Petro va biae be: “Afetɔ, zi nenie nɔvinye awɔ nu vɔ̃ ɖe ŋunye eye matsɔe akee? Va se ɖe zi adre loo?”22 Yesu gblɔ nɛ be: “Nyemegblɔ na wò be va se ɖe zi adre o, ke boŋ va se ɖe zi blaadre vɔ adre.+23 “Esia tae wotsɔ Dzifofiaɖufe la sɔ kple fia aɖe si di be yeabu akɔnta kple yefe kluviwo.24 Esi wòte akɔntaa bubu la, wokplɔ ŋutsu aɖe si nyi talento akpe ewo* fe fe le eŋu la vɛ.25 Ke esi naneke mele esi wòatsɔ axe fea o ta la, efe afetɔ ɖe gbe be woadzra eya ŋutɔ, srɔ̃a kple viawo kpakple nu siwo katã le esi la atsɔ axe fe lae.+26 Ale kluvi la bɔbɔ ɖe eŋkume ɖe kuku nɛ gblɔ be, ‘Meɖe kuku, gbɔ dzi ɖi nam, mele nu sia nu xe ge na wò.’27 Esi kluvi ma fe nu wɔ nublanui na efe afetɔa la, eɖe asi le eŋu hetsɔ fe la kee.+28 Ke esi kluvi ma do go eye wòkpɔ ehati kluviwo dometɔ ɖeka si nyi denario alafa ɖeka* fe fe le eŋu la, elée, lé ve nɛ gblɔ be, ‘Xe fe sia fe si nènyi le ŋunye la nam.’29 Eye ehati kluvi la dze klo ɖe kuku nɛ vevie be, ‘Meɖe kuku, gbɔ dzi ɖi nam, mele exe ge na wò.’30 Ke melɔ̃ o, eye wòna wodee gaxɔ me be wòanɔ afi ma va se ɖe esime wòaxe fe si wònyi.31 Esi ehati kluviwo kpɔ nu si dzɔ la, eve wo ŋutɔ, eye woyi ɖagblɔ nu siwo katã dzɔ la na wofe afetɔ.32 Eya ta efe afetɔa yɔe va eɖokui gbɔ gblɔ nɛ be: ‘Kluvi vɔ̃ɖi, esi nèɖe kuku nam la, metsɔ fe mawo katã ke wò.33 Ðe mele be wò hã nàkpɔ nublanui na hawòti kluvi abe ale si mekpɔ nublanui na wòe ene oa?’+34 Ale efe afetɔ do dɔmedzoe, eye wòtsɔe de asi na gaxɔdzikpɔlawo va se ɖe esime wòaxe fe siwo katã wònyi.35 Aleae Fofonye si le dzifowo la hã awɔ mia dometɔ ɖe sia ɖe+ ne metsɔna kea nɔvia tso dzi me o.”+


text:
Ðe Dzɔdzɔmeŋutinunya Ate Ŋu Ahe Agbe Mavɔ Vɛa?
Biblia Ƒe Nukpɔsusu
Ðe Dzɔdzɔmeŋutinunya Ate Ŋu Ahe Agbe Mavɔ Vɛa?
ƑE AÐEWO enye si va yi la, woabu biabia ma be susu mele eme o. Gake fifia amewo le tame bum le mɔkpɔkpɔ ma ŋu vevie. Dzɔdzɔmeŋutinunyalawo te ŋu zã aɖaŋu si ame aɖewo susu be woava zã na amegbetɔwo tsɔ dzi nudzodzoewo kple ŋɔviwo fe agbe ɖe edzi zi gbɔ zi eve.
Numekukuwo ɖee fia be amegbetɔ fe lãmenugbagbeviwo kuna, eye womana va ɖoa xexlẽme aɖe ko. Emegbe wodzudzɔa mama. Enye nɔnɔme si wotsɔ sɔ kple gafoɖokui si le mía me, si kpɔa ŋusẽ ɖe ɣeyiɣi si amewo atsi aku dzi. Fifia dzɔdzɔmeŋutinunyalawo le dɔ wɔm be yewoatrɔ gafoɖokuia fe dɔwɔwɔ.
Nufiafia aɖe si bɔe nye be alesi woawɔ anya alesi amegãkuku dzɔnae la le domenyiŋusẽfianu fe nugbɔwo, afisi woyɔna be telomere me. Wotsɔ telomere-wo sɔ kple aŋe si wotsɔ bla afɔkpaka fe nugbɔwo, be kaa nagatu o. Dzɔdzɔmeŋutinunyalawo de dzesii be ɣesiaɣi si lãmenugbagbeviwo nama la, telomere-awo zua kpuie, abe ɖe wolólo ene. Edze abe mlɔeba telomere-awo zua kpuie va ɖo afisi wodzudzɔa mama ene. Gake nunyiame fomevi aɖe si le ʋua me wɔnɛ be telomere-awo megatona ɖe eme o. Eyata le nufiafiaa nu la, mɔkpɔkpɔ li be lãmenugbagbeviawo ate ŋu ayi edzi anɔ mamam ɖaa. Dɔwɔfe si le dɔ sia wɔm fe amegã aɖe gblɔ be: “Esiae nye zi gbãtɔ si míate ŋu abu tame le amegbetɔ fe makumaku ŋu.” Gake menye dzɔdzɔmeŋutinunyalawo katãe lɔ̃ ɖe edzi o.
Alesi Ku Wɔ Va Dzɔ
Ƒe akpe nanewoe nye sia si amesiwo xɔ Biblia dzi se xɔe se be amegbetɔwo ate ŋu anɔ agbe mavɔ. Menye amegbetɔ dzɔdzɔmeŋutinunyalawo ŋue woɖoa ŋu ɖo o, ke Yehowa Mawu, amesi nye Dzɔdzɔmeŋutinunyala Gãtɔ, si wɔ nu gbagbewo katã boŋ ŋue.—Psalmo 104:24, 25.
Biblia ɖee fia be amegbetɔ fe ku mekpe ɖe Wɔla la fe tameɖoɖo ŋu o. Mawu fe nɔnɔme nue wòwɔ amegbetɔ gbãtɔ ɖo eye wòda wo ɖe paradisobɔ me. Wode blibo, eye kpɔtsɔtsɔ aɖeke menɔ wofe susu alo ŋutilã me o. Eyata mɔkpɔkpɔ nɔ wo si be woanɔ agbe tegbee le anyigba dzi. Emae nye Mawu fe didi na wo. Ede se na wo be woadzi viwo eye vivivi la woakeke Paradiso la ɖe nu wòaxɔ anyigba katã dzi.—Mose I, 1:27, 28; 2:8, 9, 15.
Abe alesi woɖee fia le Mose I, ta 3 ene la, Adam dze aglã ɖe Mawu ŋu, togbɔ be enya be kue woatsɔ ahe to na ye hã. Gawu la, efe tomaɖomaɖoa he nuvɔ̃ kple ku va efe dzidzimevi siwo mekpɔ dzɔ haɖe o la dzi. Apostolo Paulo ɖe eme ale: “To ame ɖeka dzi nuvɔ̃ la va xexeame, eye to nuvɔ̃ me ku la va, eye nenema ku la va to amewo katã dzi yi, esi wo katã wɔ nuvɔ̃ ŋuti la.” (Romatɔwo 5:12) Ne míagblɔe bubui la, nuvɔ̃ si Adam wɔ la wɔe be efe ŋutilã megade blibo o. Vivivi la, etsi ku amegã heku. Efe dzidzimeviwo nyi kpɔtsɔtsɔ ma dome.
Eyata Adam fe aglãdzedze kple ʋɔnu si Mawu drɔ̃e ye he amegbetɔ fe ku vɛ. Amegbetɔwo mate ŋu atrɔ ʋɔnudɔdrɔ̃ ma o. Togbɔ be dzɔdzɔmeŋutinunyalawo wɔ ŋgɔyiyi geɖe le atikewɔwɔ me hã la, nya siwo gbɔgbɔ ʋa Mose wòŋlɔ fe 3,500 enye si va yi la kpɔtɔ nye nyatefe be: “Míafe agbenɔfewo nye fe blaadre, ne ede fã la, fe blanyi, eye fuɖename kple hiã nye wo adegbefonu; elabena wova yi kabakaba, eye míedzo.”—Psalmo 90:10.
Yehowa fe Mɔnuɖoɖo na Agbe Mavɔ Nɔnɔ
Dzidzɔtɔe la, mɔkpɔkpɔ li! Togbɔ be amegbetɔ ɖesiaɖe kuna fifia hã la, menye Yehowa fe tameɖoɖoe nye be nɔnɔme sia nayi edzi ɖaa o. Togbɔ be edze be Adam kple Xawa naku hã la, Mawu nyae be ame aɖewo anɔ wofe dzidzimevi siwo mekpɔ dzɔ haɖe o la dome siwo awɔ nu ŋudzedzekpɔkpɔtɔe ɖe efe dzikpɔkpɔ lɔlɔ̃tɔe ŋu. Ewɔ ɖoɖo na ame mawo be woanɔ agbe mavɔ le anyigba dzi. Hakpala la ŋlɔ be: “Ame dzɔdzɔewo anyi anyigba la dome, eye woanɔ edzi tegbee.” (Psalmo 37:29) Gake aleke esia awɔ ava eme?
Menye domenyiŋusẽfianu fe nya ɣaɣla si gɔme amegbetɔwo ase dzie wòato ava o. Ke boŋ agbe mavɔ anye nunana si Yehowa atsɔ ana amesiwo xɔa edzi sena. Esi wòde dzesii be Adam kple Xawa fe dzidzimeviwo hiã ɖeɖe la, ewɔ ɖoɖo na wo be woato edzi akpɔ agbe mavɔ—eyae nye Yesu Kristo fe tafevɔsa la. Yesu fo nu tso ɖoɖo sia ŋu esi wògblɔ be: “Ale gbegbe Mawu lɔ̃a xexeame bena, wòtsɔ ye ŋutɔ fe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.”—Yohanes 3:16.
Yesu nye ame deblibo abe Adam ene. To vovo na Adam la, Yesu ɖo to Mawu bliboe. Eyata Yesu te ŋu tsɔ efe amegbetɔ fe agbe deblibo xe fe ɖe Adam fe nuvɔ̃ ta. To lɔlɔ̃ fe mɔnuɖoɖo sia si ɖo dzɔdzɔenyenye fe dzidzenuwo gbɔ dzi la, woate ŋu aɖe Adam fe dzidzimeviwo tso nuvɔ̃ fe fɔbuame me. Eyata amesiame si aɖe Yesu dzixɔxɔse fia la axɔ Mawu fe nunana si nye agbe mavɔ.—Romatɔwo 5:18, 19; Timoteo I, 2:5, 6.
Nenye ɖe amegbetɔwo ate ŋu aɖu blibomademade dzi eye woana agbe mavɔ wo ɖokui la, anye ne tafea magahiã o. Biblia ɖo aɖaŋu sia si me nunya le be: “Migaɖo ŋu ɖe amegãwo, amegbetɔvi, siwo mate ŋu axɔ na ame o la ŋu o. Ne efe gbɔgbɔ nu tso la, egbugbɔna yia efe anyi gbɔ; gbemagbe efe tameɖoɖowo nu yina. Woayra amesi Yakob fe Mawu la nye xɔname na, amesi fe mɔkpɔkpɔ le Yehowa, efe Mawu la dzi; eya, amesi wɔ dzi kple anyi, atsiafu kple nusiwo katã le eme, eya, amesi léa nutefewɔwɔ me ɖe asi tegbee.”—Psalmo 146:3-6.
Yehowae ahe agbe mavɔ vɛ, ke menye dzɔdzɔmeŋutinunyalawo fe numekuku o. Nusianu si Mawu ɖo be yeawɔ la, ate ŋu awɔe eye awɔe hã. “Naneke mesẽ na Mawu o.”—Luka 1:37.
[Nɔnɔmetata Tsofe si le axa 26]
© Charles Orrico/SuperStock, Inc.


text: 16 Eya ta esi Sabat+ la va yi vɔ la, Maria Magdalatɔ kple Maria+ si nye Yakobo dada kpakple Salome wofle atike ʋeʋĩwo be yewoayi aɖasi na Yesu fe kukua.+2 Eye le kwasiɖaa fe ŋkeke gbãtɔ fe ŋdi kanya esi agu dze la, wova yɔdo*+ la to.3 Eye wonɔ wo nɔewo biam be: “Ame kae amli kpea ɖa le yɔdoa nu na mí?”4 Ke esi wofɔ kɔ dzi la, wokpɔe be womli kpea ɖa xoxo, togbɔ be elolo ŋutɔ hã.+5 Esi woge ɖe yɔdoa me la, wokpɔ ɖekakpui aɖe wòbɔbɔ nɔ ɖusime le awu ʋlaya ɣi me, eye dzidzi fo wo.6 Egblɔ na wo be: “Dzidzi megafo mi o.+ Menya be Yesu Nazaretetɔ si wohe ɖe ati ŋu la dim miele. Wofɔe ɖe tsitre.+ Mele afi sia o. Mikpɔ afi si wotsɔe mlɔ la ɖa!+7 Ke miheyi ɖagblɔ na efe nusrɔ̃lawo kple Petro be, ‘Edze mia ŋgɔ yina Galilea.+ Afi mae miakpɔe le, abe ale si wògblɔe na mi ene.’”+8 Eye esi wodo go la, wode afɔ du me tso yɔdo la gbɔ, henɔ dzodzom nyanyanya kple vɔvɔ̃ gã aɖe. Eye womegblɔ nya aɖeke na ame aɖeke o, elabena vɔvɔ̃ lé wo.*+


text: 12 Ele be mafo adegbe. Togbɔ be maɖe vi aɖeke o hã, matrɔ ɖe Afetɔ la fe ŋutega wɔnukuwo+ kple nyaɖeɖefiawo ŋu.+2 Menya ame aɖe si nye Kristo fe nusrɔ̃la, fe wuienee nye esia si wokɔe yi dzifo etɔ̃lia—ŋutilã mee wònɔ alo menye ŋutilã mee wònɔ o, nyemenya o; Mawue nya.3 Ɛ̃, menya ame ma—ŋutilã mee wònɔ alo menye ŋutilã mee wònɔ o, nyemenya o; Mawue nya—4 wokɔe yi paradiso me, eye wòse nya siwo mele gbɔgblɔ me o, eye womeɖe mɔ na ame be wòagblɔ o.5 Mafo adegbe le nenem me sia ŋu, ke nyemafo adegbe le ɖokuinye ŋu o, negbe le nye gbɔdzɔgbɔdzɔwo ŋu ko.6 Elabena ne medi be mafo adegbe hã la, nyemazu bometsila o, elabena nyatefee mato. Ke nyemefoa adegbe o, ale be ame aɖeke nagakafum wu ale si wòkpɔam, alo le nya siwo wòsena le nunye la nu o,7 eye woagakafum le nyaɖeɖefia wɔnuku siwo mexɔ dzaa ko ta o.Eya ta be magado ɖokuinye ɖe dzi akpa o la, ŋù aɖe le nye ŋutilã me,+ abe Satana fe dɔla ene, si le fu wɔmem,* ale be magado ɖokuinye ɖe dzi akpa o.8 Meɖe kuku na Afetɔ la vevie zi etɔ̃ le esia ŋuti be wòadzo le dzinye.9 Gake egblɔ nam be: “Nye amenuveve sɔ gbɔ na wò, elabena nye ŋusẽ zua blibo le wò gbɔdzɔgbɔdzɔ me.”+ Eya ta matsɔ dzidzɔ afo adegbe le nye gbɔdzɔgbɔdzɔwo ŋu boŋ, ale be Kristo la fe ŋusẽ nanɔ dzinye abe agbadɔ ene.10 Eya ta mekpɔa dzidzɔ le gbɔdzɔgbɔdzɔwo me, le dzudzuwo me, le hiãkamewo me, le yometitiwo kple xaxawo me, le Kristo ta. Elabena ne megbɔdzɔ la, ekema mesẽa ŋu.+11 Mezu bometsila. Miawoe na, elabena ɖe wòle be miakafum hafi. Elabena ne nyemenye naneke o hã la, miafe apostolo deŋgɔawo menyo wum le nu ɖeka pɛ hã me o.+12 Le nyatefe me la, meɖe dzesi siwo ɖo kpe edzi be apostoloe menye la fia mi le dzidodo geɖe me,+ tsɔ kpe ɖe nukunuwo, dzesiwo kple ŋusẽdɔwo ŋu.+13 Elabena nu ka mee meve hame susɔeawo nu le wu mi? Eya koe nye be, nyemezu agba na miawo ya o.+ Mitsɔ vodada sia kem faa.14 Kpɔ ɖa! Zi etɔ̃liae nye esia medzra ɖo be mava mia gbɔ, eye nyemava azu agba na mi o. Elabena menye miafe nunɔamesiwo+ dimee mele o, ke miawo ŋutɔwo boŋ; elabena menye viwoe adzra nu ɖo ɖi na wo dzilawo o,+ ke boŋ dzilawoe adzra nu ɖo ɖi na wo viwo.15 Ke nye la, adzɔ dzi nam be mazã nye nuwo katã, eye woazãm bliboe, ɖe mia* ta.+ Ne melɔ̃ mi geɖe wu la, ɖe wòle be miawo ya miafe lɔlɔ̃ nam dzi naɖe akpɔtɔa?16 Ke aleke kee wòɖale o, nyemezu agba na mi o.+ Gake miegblɔna be “ayetɔe” menye eye meto “amefuflu” dzi lé mi.17 Ðe meto ame siwo medɔ ɖo ɖe mi la dometɔ aɖe dzi di viɖe le mia ŋua?18 Mede dzi fo na Tito be wòava mia gbɔ, eye medɔ nɔvi aɖe kpe ɖe eŋu. Ðe Tito va di viɖe aɖe le mia ŋua?+ Menye nɔnɔme ɖekae nye kplii míeɖe fia oa? Menye afɔɖofe ɖeka ma ke mee míezɔ le oa?19 Ðe miele susum le ɣeyiɣi siawo katã me be mía ɖokui ta ko ʋlim míele le mia gbɔa? Mawu ŋkumee míele nu fom le abe Kristo yomedzelawo ene. Ke lɔlɔ̃tɔwo, nu siwo katã míewɔna la, miafe tutuɖo tae.20 Elabena mele vɔvɔ̃m be le mɔ aɖe nu ne meva la, ɖewohĩ nyemakpɔ mi abe ale si madi ene o, eye be nyemanɔ na mi abe ale si miadi ene o, ke boŋ be dzre, ŋuʋaʋã, dzikudodowo, nyahehewo, ameŋugbegblẽwo, sakplisasawo, ɖokuidodoɖedziwo, kple masɔmasɔwo anɔ anyi le mɔ aɖe nu.21 Ðewohĩ ne megava la, nye Mawu abɔbɔm ɖe anyi le mia ŋkume, eye maxa nu le ame siwo wɔ nu vɔ̃ tsã evɔ wo dometɔ geɖe metrɔ dzi me le wofe makɔmakɔnyenye, gbɔdɔdɔ manɔsenu* kple ŋukpenanuwɔwɔ dzimesesẽtɔe me o la ta.